
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Εσωτερική διάρθρωση και λειτουργία της Διεύθυνσης Άμεσης Δρά¬ 
σης Αττικής και των Τμημάτων Άμεσης Δράσης Αθηνών, Πει¬ 
ραιά, Ανατολικής Αττικής και Δυτικής Αττικής. 1 

Αναγνώριση ως ανενεργούς της αίτησης της Εταιρείας με την επω¬ 
νυμία «ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛ¬ 
ΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ», για 
χορήγηση άδειας μεταλλευτικών ερευνών. 2 


Αναγνώριση ως ανενεργούς της αίτησης της Εταιρείας με την επω¬ 
νυμία «ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛ¬ 
ΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ», για 


χορήγηση άδειας μεταλλευτικών ερευνών. .. 3 

Σύσταση Κοιν/κού Νομικού Προσώπου στην Κοιν. Σταυροχωρίου 
Ν. Λασιθίου με 'την επωνυμία «Σχολική Επιτροπή Γυμνασίου 
Κουτσαρά». . . .. 4 

Τροποποίηση Συστατικής Πράξης Δημοτικού Νομικού Προσώπου 
. με την επωνυμία «Σχολική Επιτροπή Γυμνασίου - Λυκείου Νεα- 
πόλεως Ν. Λασιθίου». 5 

Τροποποίηση Συστατικής Πράξης Δημοτικού Νομικού Προσώπου 
με την επωνυμία «Σχολική Επιτροπή ΤΕΛ και ΤΕΣ Νεαπόλεως 
Ν. Λασιθίου ». 6 

Σύσταση Δημοτικής Επιχείρησης με την επωνυμία «Δημοτικό Περι¬ 
φερειακό Θέατρο Κομοτηνής Ν. Ροδόπης». 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 7001/2/515 οκθ (1) 


Εσωτερική διάρθρωση και λειτουργία της Διεύθυνσης Άμεσης Δράσης 
Αττικής και των Τμημάτων Άμεσης Δράσης Αθηνών, Πειραιά, 
Ανατολικής Αττικής και Δυτικής Αττικής. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του ν. 1481/1984 «Οργανισμός Υπουρ¬ 
γείου Δημόσιας Τάξης» (Α' 152), όπως αντικαταστάθηκε με το άρθρο 1 
παρ. 1 του ν. 1590/1986 (Ά 49). 

β. Των άρθρων 75 και 91 παρ. 1 του π.δ. 582/1984 «Σύσταση, ορ¬ 
γάνωση και λειτουργία των κεντρικών και περιφερειακών υπηρεσιών 
του Υπουργείου Δημόσιας Τάξης» (Α' 208): 

γ. Του άρθρου 12 παρ. 4 του π.δ. 95/1987 «Αναδιάρθρωση, σύ¬ 
σταση, οργάνωση και λειτουργία των Υπηρεσιών της Γενικής Αστυνο¬ 
μικής Διεύθυνσης Αττικής και άλλες διατάξεις» (Α' 56). 

δ. Του π.δ. 141/1991 «Αρμοδιότητες οργάνων και υπηρεσιακές 
ενέργειες του Υπονργείου Δημόσιας Τάξης και θέματα οργάνωσης Υπη¬ 


ρεσιών» (Α' 58). 

ε. Του άρθρου 3 του π.δ· 198/1992 «Αναδιάρθρωση Υπηρεσιών Γε¬ 
νικής Αστυνομικής Διεύθυνσης Αττικής» (Α' 92). 

στ. Του π.δ. 137/1986 «Σύσταση της Γενικής Γραμματείας Δημό¬ 
σιας Τάξης σε Υπουργείο Δημόσιας Τάξης» (Α' 51). 

ζ. Του άρθρου 27 του ν. 2081/1992 (Α’ 154) με τε 'ποίο προστέ¬ 
θηκε άρθρο 29Α στο ν. 1558/1985. 

2. Το γεγονός ότι από τις διατάξεις της παρούσης δεν προκαλείται 
δαπάνη σε βάρος του κρατικού προϋπολογισμού. 

3. Την ανάγκη εύρυθμης, ομαλής, αποδοτικής και αποτελεσματικής 
λειτουργίας της Διεύθυνσης Άμεσης Δράσης Αττικής και :ων Τμημά¬ 
των Άμεσης Δράσης Αθηνών, Πειραιώς, Ανατολικής Αττικής και Δυτι¬ 
κής Αττικής, αποφασίζουμε: 

ΚΕΦΑΛΑΙΟ Α' 

ΑΠΟΣΤΟΛΗ - ΔΙΟΙΚΗΤΙΚΗ ΥΠΑΓΩΓΗ - 
ΤΟΠΙΚΗ ΑΡΜΟΔΙΟΤΗΤΑ 

Άρθρο 1. 

Αποστολή. 

Η αποστολή της Διεύθυνσης Άμεσης Αττικής (Δ.Α.Δ.Α.) και των 
Τμημάτων Άμεσης Δράσης Αθηνών, Πειραιώς, Ανατολικής Αττικής 
και Δυτικής Αττικής, είναι εκείνη που ορίζεται στο άρθρο 75 παρ. 3 του 
π.δ. 582/1984, ως ακολούθως: 

1. Άμεση και συνεχής παροχή υπηρεσιών προς τους πολίτες. 

2. Άμεση επέμβαση στα συμβάντα αστυνομικής δραστηριότητας. 

3. Συνεχής περιπολία για την εξασφάλιση της δημόσιας τάξης. 

4. Εκτέλεση γενικών αστυνομικών καθηκόντων. 

Άρθρο 2. 

Διοικητική υπαγωγή. 

1. Η Διεύθυνση Άμεσης Δράσης Αττικής υπάγεται διοικητικά στη 
Γενική Αστυνομική Διεύθυνση Αττικής. 

2. Τα Τμήματα Άμεσης Δράσης Αθηνών, Πειραιώς, Ανατολικής 
Αττικής και Δυτικής Αττικής υπάγονται διοικητικά στη Διεύθυνση 
Άμεσης Δράσης Αττικής. 

Άρθρο 3. 

Τοπική αρμοδιότητα. 

1. Η τοπική αρμοδιότητα της Διεύθυνσης Άμεσης Δράσης Αττικής 
συμπίπτει με εκείνη της Γενικής Αστυνομικής Διεύθυνσης Αττικής, με 
εξαίρεση τις περιοχές της Υπηρεσίας Αστυνόμευσης Κρατικού Αερολι¬ 
μένα Αθηνών και της Υποδιεύθυνσης Αστυνομίας Αργοσαρωνικού. 

2. Η τοπική αρμοδιότητα του Τμήματος Άμεσης Δράσης Αθηνών 
συμπίπτει με εκείνη της Διεύθυνσης Αστυνομίας Αθηνών. 

3. Η τοπική αρμοδιότητα του Τμήματος Άμεσης Δράσης Πειραιώς 
συμπίπτει με εκείνη της Διεύθυνσης Αστυνομίας Πειραιώς, με εξαίρεση 
την περιφέρεια της Υποδιεύθυνσης Αστυνομίας Αργοσαρωνικού. 

4; Η τοπική αρμοδιότητα του Τμήματος Άμεσης Δράσης Ανατολι- 

χής Αττικής συμπίπτει με εκείνη της Διεύθυνσης Αστυνομίας Ανατολι¬ 
κής Αττικής. 

5. Η τοπική αρμοδιότητα του Τμήματος Άμεσης Δράσης Δυτικής 
Αττικής συμπίπτει με εκείνη της Διεύθυνσης· Δυτικής Αττικής. 

ΚΕΦΑΛΑΙΟ Β' 

ΣΥΓΚΡΟΤΗΣΗ ΚΑΙ ΔΙΑΡΘΩΣΗ ΔΙΕΥΘΥΝΣΗΣ ΑΜΕΣΗΣ 
ΔΡΑΣΗΣ ΑΤΤΙΚΗΣ - ΑΡΜΟΔΙΟΤΗΤΕΣ ΤΜΗΜΑΤΩΝ 
ΚΑΙ ΓΡΑΦΕΙΩΝ 

Άρθρο 4. 

Συγκρότηση. 

Η Διεύθυνση Άμεσης Δράσης Αττικής συγκροτείται από: 

1. Τα ακόλουθα αυτοτελή Τμήματα Άμεσης Δράσης (Τ.Α.Δ.): 

α. Τμήμα Άμεσης Δράσης Αθηνών. 

β. Τμήμα Άμεσης Δράσης Πειραιώς. 

γ. Τμήμα Άμεσης Δράσης Ανατολικής Αττικής. 

δ. Τμήμα Άμεσης Δράσης Δυτικής Αττικής. 

2. Τα εξής Τμήματα στα οποία διαρθρώνεται εσωτερικά: 

α. Τμήμα Εσωτερικών Λειτουργιών. 

β. Τμήμα Διαχείρισης Υλικού - Χρηματικού. 

γ. Κέντρο Επιχειρήσεων, που λειτουργεί σε επίπεδο τμήματος. 

Άρθρο 5. 

Τμήμα Εσωτερικών Λειτουργιών. 

1. Το Τμήμα Εσωτερικών Λειτουργιών χειρίζεται τα θέματα προσω¬ 
πικού, διακίνησης της αλληλογραφίας, τήρησης του αρχείου και οργά¬ 
νωσης και λειτουργίας των Υπηρεσιών Άμεσης Δράσης. 

2. Διαρθρώνεται, εσωτερικά, στα γραφεία: 

α. Γραφείο Προσωπικού. 

• β. Γραφείο Γενικής Αστυνόμευσης. 

Άρθρο 6. 

Γραφείο Προσωπικού. 

Το Γραφείο Προσωπικού είναι αρμόδιο για το χειρισμό όλων των θε¬ 
μάτων που αφορούν το προσωπικό, όπως είναι: 

1. Η κίνηση της δυνάμεως (τοποθετήσεις, μεταθέσεις, αποσπάσεις, 
προσωρινές μετακινήσεις, ανακλήσεις, προσκολλήσεις). 

2. Οι πειθαρχικές υποθέσεις. 

3. Οι προαγωγές, μονιμοποιήσεις και συμμετοχή σε εξετάσεις. 

4. Οι οικογενειακές μεταβολές (γάμοι, γεννήσεις, βαπτίσεις κ.λπ.). 

5. Οι άδειες του πρσωπικού. 

6. Η εκπαίδευση του προσωπικού. 

7. Οι ποινικές υποθέσεις του προσωπικού (φροντίδα για την επίδοση 
των δικογράφων, ενημέρωση και υποβολή, στις ιεραρχικά προϊστάμενες 
αρχές, αντιγράφων κλητηρίων θεσπισμάτων, δικαστικών βουλευμάτων 
και αποφάσεων δικαστηρίων καθώς και η παρακολούθηση των εκκρε¬ 
μών δικαστικών υποθέσεων που αφορούν το προσωπικό). 

8. Οι ασθένειες του προσωπικού. 

9. Η απονομή ηθικών και υλικών αμοιβών. 

10. Η έκδοση υπηρεσιακών δελτίων ταυτότητας. 

11. Η ικανοποίηση ατομικών αιτημάτων του προσωπικού (χορή¬ 
γηση βεβαιώσεων κ.λπ.). 

12. Η τήρηση των εκλογικών βιβλιαρίων του προσωπικού και η ενη¬ 
μέρωση των σχετικών καταστάσεων. 

13. Η τήρηση του αρχείου. , 

14. Η διακίνηση της αλλογραφία. 

15. Η φροντίδα για τη διάθεση του προσωπικού σε τακτικές και 
έκτακτες υπηρεσϊεες και ο έλεγχος της κανονικής εκτέλεσης αυτών. 

16. Ο^.λεγχος της κανονικής προσέλευσης και αποχώρησης του προ¬ 
σωπικού: 

Άρθρο 7. 

Γραφείο Γενικής Αστυνόμευσης. 

Το Γραφείο Γενικής Αστυνόμευσης είναι αρμόδιο για το χειρισμό των 
θεμάτων, που αφορούν την οργάνωση και τη λειτουργία των Υπηρεσιών 
Άμεσης Δράσης και την εκτέλεση των επιχειρήσεων, όπως είναι: 

1. Η οργάνωση των υπηρεσιών και η μελέτη και εισήγηση μέτρων 
για την αποτελεσματική και αποδοτική λειτουργία αυτών και την καλύ¬ 


τερη αξιοποίηση του προσωπικού και την αύξηση της απόδοσής τους. 

2. Η καθοδήγηση του προσωπικού για την εκτέλεση των καθηκό¬ 
ντων του, καθώς και η καθοδήγηση των υφισταμένων υπηρεσιών στην 
ορθή εφαρμογή της νομοθεσίας. 

3. Η μελέτη μεθόδων αστυνομικής τακτικής και πρακτικής, ως και η 
εκπόνηση σχεδίων για τις επιχειρήσεις, περιπόλους, ενέδρες, ελέγχους, 
έρευνες και τις λοιπές αστυνομικές εργασίας, η μέριμνα για την έγκριση 
αυτών από την άμεσα προϊστάμενη Υπηρεσία και τις αρμόδιες κεντρικές 
Υπηρεσίες του Υπουργείου Δημόσιας Τάξης. 

4. Η μελέτη προσδιορισμού των απαραιτήτων μέσων και εφοδίων 
που απαιτούνται για την καλύτερη εκπλήρωση της αποστολής του προ¬ 
σωπικού της Άμεσης Δράσης και η μέριμνα για την έγκριση και από¬ 
κτησή τους διαμέσου των αρμοδίων Υπηρεσιών. 

5. Η παρακολούθηση της χρησιμοποιούμενης τακτικής σε κάθε συ¬ 
γκεκριμένο συμβάν και η εξαγωγή χρησίμων συμπερασμάτων και η 
αξιοποίηση αυτών, ώστε να επιτυγχάνεται η αποτελεσματικότερη εκτέ¬ 
λεση των επιχειρήσεων. 

6. Η μελέτη και σχεδίαση μέτρων και μεθόδων προστασίας του προ¬ 
σωπικού κατά την εκτέλεση των καθηκόντων του. 

7. Η μελέτη εμπειριών και γνώσεων, αναφορικά με την οργάνωση, 
τη λειτουργία και τον υλικοτεχνικό εξοπλισμό αντίστοιχων υπηρεσια¬ 
κών μονάδων αστυνομιών άλλων χωρών και η υποβολή προτάσεων για 
την αξιοποίησή τους. 

8. Η συγκέντρωση και στατιστική επεξεργασία όλων των στοιχείων 
και πληροφοριών για τη δραστηριότητα των Υπηρεσιών Άμεσης Δρά¬ 
σης και τους παράγοντες που επηρεάζουν την επίτευξη της αποστολής 
τους, με στόχο τον αποτελεσματικότερο σχεδίασμά και τον καλύτερο 
προγραμματισμό του έργου τους. 

9. Η συγκέντρωση, μελέτη, επεξεργασία και ταξινόμηση της νομοθε¬ 
σίας και των διαταγών των προϊσταμένων Αρχών, που αφορούν τις 
Υπηρεσίες Άμεσης Δράσης. 

10. Η φροντίδα για την ενημέρωση και επιμόρφωση του προσωπικού 
σε συνεργασία με άλλες συναρμόδιες Υπηρεσίες. 

11. Ο προγραμματισμός του υπηρεσιακού έργου. 

Άρθρο 8. 

Τμήμα Διαχείρισης Υλικού - Χρηματικού. 

1. Οι αρμοδιότητες του Τμήματος Διαχείρισης Υλικού - Χρηματικού 
είναι οι εξής: 

α. Η φροντίδα για τη μισθοδοσία του προσωπικού. 

β. Η διαχείριση της πάγιας προκαταβολής. 

γ. Ο εφοδιασμός με όλα τα απαραίτητα μέσα, μηχανήματα, οχήματα 
και υλικά και η μέριμνα για την καλή λειτουργία και συντήρησή τους. 

δ. Η προμήθεια και διανομή των εφοδίων και των υλικών στο προσω¬ 
πικό και τις Υπηρεσίες Άμεσης Δράσης. 

2. Διαρθρώνεται, εσωτερικά, στα γραφεία: 

α. Γραφείο Διαχείρισης Υλικού. 

β. Γραφείο Διαχείρισης Χρηματικού. 

γ. Γραφείο Τηλεπικοινωνιακών - Τεχνικών μέσων. 

Άρθρο 9. 

Γραφείο Διαχείρισης Υλικού. 

Οι αρμοδιότητες του Γ ραφείου Διαχείρισης Υλικού είναι οι ακόλου¬ 
θες: 

1. Η μέριμνα για την προμήθεια των απαραίτητων δημόσιων ειδών, 
υλικών, εφοδίων, εντύπων, μέσων και μηχανημάτων ως και η σύνταξη 
του ετήσιου προγραμματισμού και προϋπολογισμού των αναγκών σε 
υλικό και μέσα των Υπηρεσιών Άμεσης Δράσης. 

2. Η διανομή των εφοδίων, υλικών, μέσων και εξοπλισμού γενικά 
στο προσωπικό και τις Υπηρεσίες Άμεσης Δράσης. 

3. Η μέριμνα για την καλή συντήρηση και λειτουργία και ασφαλή φύ¬ 
λαξη των υλικοτεχνικών μέσων. 

4. Η χρέωση και αποχρέωση του υλικού. 

5. Η τήρηση και ενημέρωση των βιβλίων υλικού και των βιβλιαρίων 
εφοδίων του προσωπικού σύμφωνα με τις ισχύουσες διατάξεις. 

Άρθρο 10. 

Γραφείο Διαχείρισης Χρηματικού. 

Οι αρμοδιότητες του Γραφείου Διαχείρισης Χρηματικού είναι οι ακό¬ 
λουθες: 

1. Η φροντίδα για τη μισθοδοσία του προσωπικού. 

2. Η διαχείριση της παγίας προκαταβολής και η καταχώριση των 
σχετικών μεταβολών στο οικείο βιβλίο. 

3. Η φροντίδα για τη διαχείριση και διεκπεραίωση των υποθέσεων 
δαπανών και οδοιπορικών εξόδων, με την επιφύλαξη της παρ. 4 του άρ¬ 
θρου 11 της παρούσας απόφασης. 

4. Ο χειρισμός θεμάτων καταλογισμού της αξίας υλικού στο προσω¬ 
πικό. 

5. Ο χειρισμός θεμάτων στέγασης των Υπηρεσιών Άμεσης Δράσης. 

6. Η τήρηση και ενημέρωση των βιβλίων χρηματικού σύμφωνα με 
τις ισχύουσες διατάξεις. 

Άρθρο 11. 

Γραφείο Τηλεπικοινωνιακών - Τεχνικών μέσων. 

Οι αρμοδιότητες του Γραφείου Τηλεπικοινωνιακών - Τεχνικών μέ¬ 
σων είναι οι ακόλουθες: 

1. Ο χειρισμός θεμάτων τηλεπικοινωνιακών - τεχνικών μέσων, 
εγκαταστάσεων, μηχανημάτων και οργάνων και η μέριμνα για την 
καλή λειτουργία και συντήρηση αυτών. 

2. Η κατανομή, χρέωση και αποχρέωση των οχημάτων και του εξο¬ 
πλισμού τους στις Υπηρεσίες Άμεσης Δράσης. 

3. Η τήρηση μητρώου οδηγών και οχημάτων των Υπηρεσιών Άμε¬ 
σης Δράσης. 

4. Η φροντίδα για τη διαχείριση και διεκπεραίωση των υποθέσεων 
δαπανών, που απαιτούνται για την αποκατάσταση ζημιών ή βλαβών 
των οχημάτων και των τηλεπικοινωνιακών μέσων των Υπηρεσιών 
Άμεσης Δράσης. 

5. Ο εφοδιασμός, η χρέωση και αποχρέωση των Τμημάτων Άμεσης 
Δράσης με φορητούς σταθμούς ασυρμάτων. 

6. Ο προσδιορισμός των αναγκών των Υπηρεσιών Άμεσης Δράσης 
σε ασύρματο και ενσύρματο τηλεπικοινωνιακό, τεχνικό και επιστημο¬ 
νικό υλικό. 

7. Η μέριμνα για την οργάνωση και λειτουργία των δικτύων ενσύρ¬ 
ματης και ασύρματος επικοινωνίας, του τηλεοπτικού κέντρου, των συ¬ 
στημάτων συναγερμού και των λοιπών τεχνικοεπιστημονικών μέσων 
και εγκαταστάσεων και η φροντίδα για την συντήρηση, επισκευή και 
βελτίωση της λειτουργίας αυτών. 

8. Ο έλεγχος των δελτίων καυσίμων των Υπηρεσιών Άμεσης Δρά¬ 
σης. 

9. Η παρακολούθηση των μεταβολών των τηλεφωνικών συνδέσεων 
και η ενημέρωση των υπηρεσιών. 

Άρθρο 12. 

Κέντρο Επιχειρήσεων. 

Οι αρμοδιότητες του Κέντρου Επιχειρήσεων είναι οι ακόλουθες: 

1. Η μέριμνα για τη στελέχωση του Κέντρου Άμεσης Δράσης 
(Κ.Α.Δ.) με το απαιτούμενο προσωπικό. 

2. Η φροντίδα για τη λειτουργία σε 24ωρη βάση του Κ.Α.Δ., η σύ¬ 
νταξη του πίνακα διατάξης υπηρεσίας αυτού και η τήρηση του προβλε- 
πόμενου βιβλίου υπηρεσίας, καθώς επίσης και η φροντίδα για τον προ¬ 
γραμματισμό των αδειών και των ημερησίων αναπαύσεων του προσω¬ 
πικού του, ως και η σύνταξη των καταστάσεων απασχολήσεως του προ¬ 
σωπικού πέραν του δνθημέρου εβδομαδιαίως. 

3. Η καθοδήγηση και ο έλεγχος του προσωπικού που εκτελεί υπηρε¬ 
σία στο Κ.Α.Δ. 

4. Ο κεντρικός συντονισμός της επιχειρησιακής δράσης και κίνησης 
των διατεταγμένων σε υπηρεσία πληρωμάτων περιπολικών οχημάτών 
και σταθμών «Ζ» των Τμημάτων Άμεσης Δράσης. 

5. Ο αυνν ιός όλων των πεζών και εποχούμενων Αστυνομικών 
Δυνάμεων που λαμβάνουν μέτρα τάξης σε διάφορες εκδηλώσεις αστυνο¬ 
μικού ενδιαφέροντος ή επεμβαίνουν για την αντιμετώπιση σοβαρών 
συμβάντων ή άλλων εκρύθμων καταστάσεων, πάντοτε υπό τον έλεγχο 
και την κατεύθυνση του αξιωματικού που έχει τη γενική ευθύνη των μέ¬ 
τρων. 

6. Η φροντίδα για την υλοποίηση διαταγών προϊσταμένων υπηρεσια¬ 
κών κλιμακίων ή ικανοποίηση αιτημάτων άλλων υπηρεσιών που αφο¬ 
ρούν διάθεση δυνάμεων ή μέσων. 

7. Η ενημέρωση, σε πρώτη φάση, των ιεραρχικά προϊσταμένων κλι¬ 
μακίων και άλλων αρμοδίων Υπηρεσιών για όλα τα έκτακτα και σο¬ 
βαρά γεγονότα ή περιστατικά σύμφωνα με τα ισχύοντα. 

8. Η προετοιμασία και κατάρτιση σχεδίων για την υλοποίηση διατα¬ 


γών που αφορούν τη λήψη» μέτρων αντιμετώπισης συναθροίσεων, συ¬ 
γκεντρώσεων, καταστάσεων διατάραξης της τάξης και λοιπών ε'κδηλώ- 
σεων. 

9. Η μέριμνα για την επιμόρφωση και εκπαίδευση του προσωπικού 
που εκτελεί υπηρεσία στο Κ.Α.Δ. 

10. Η τήρηση ημερολογίου στο οποίο καταχωρούνται περιληπτικά, 
τα σημαντικότερα συμβάντα που σημειώθηκαν κατά τη διάρκεια του 
24ώρου και για τα οποία έλαβε γνώση το Κ.Α.Δ., οι διαταγές των προϊ¬ 
σταμένων καθώς και οι ενέργειες του Κ.Α.Δ. 

11. Η τήρηση πινάκων με διευθύνσεις, τηλέφωνα και διακριτικά 
κλήσεων, αρμοδίων προσώπων, υπηρεσιών, οργανισμών και επιχειρή¬ 
σεων. - 

12. Η φύλαξη των φακέλων απορρήτων διαταγών και σχεδίων και 
εφαρμογή αυτών, όταν συντρέχει περίπτωση. 

13. Η τήρηση καταστάσεων φρουρουμένων και μη στόχων, προσώ¬ 
πων, κτιρίων και υπηρεσιών. 

14. Η κατάρτιση και τήρηση μνημονίου ενεργειών του Κ.Α.Δ. και 
εφαρμογή αυτών σε περίπτωση σοβαρών ή άλλων καταστάσεων. 

15. Ό εντοπισμός αδυναμιών και ελλείψεων που παρατηρούνται στις 
διάφορες επιχειρησιακές ενέργειες και η εισήγηση προτάσεων για την 
αντιμετώπισή τους. 

16. Η μέριμνα για τογ εφοδιασμό του Κ.Α.Δ. με τα απαραίτητα 
μέσα, για την εύρυθμη, αποτελεσματικότερη και αποδοτικότερη διεξα¬ 
γωγή της αποστολής του. 

17. Η παρακολούθηση της καλής λειτουργίας των τηλεπικοινωνια¬ 
κών, τηλεοπτικών και λοιπών τεχνικών εγκαταστάσεων και αναφορά, 
αρμοδίως, σε περίπτωση πλημμελούς λειτουργίας τους. 

18.0 χειρισμός θεμάτων Πολιτικής Σχεδίασης Έκτακτης Ανάγκης. 

19. Η συνεργασία με τα αντίστοιχα κέντρα άλλων Υπηρεσιών της 
Γ.Α.Δ.Α. και του Κέντρου Επιχειρήσεων του Υπουργείου Δημόσιας Τά¬ 
ξης. 

ΚΕΦΑΛΑΙΟ Γ- 

ΔΙΑΡΘΡΩΣΗ ΤΜΗΜΑΤΩΝ ΑΜΕΣΗΣ ΔΡΑΣΗΣ- 
ΑΡΜΟΔΙΟΤΗΤΕΣ ΓΡΑΦΕΙΩΝ 

Άρθρο 13. 

Διάρθρωση Τμημάτων. 

Τα Τμήματα Άμεσης Δράσης διαρθρώνονται, εσωτερικά, στα εξής 
Γ ραφεία: 

1. Γραφείο Γραμματείας. 

2. Γραφείο Επιχειρήσεων. 

Άρθρο 14. 

Γραφείο Γραμματείας 

1. Το Γραφείο Γραμματείας χειρίζεται τα θέματα προσωπικού, δια¬ 
χειρίζεται το χρηματικό και το υλικό, εξασφαλίζει τη γραμματειακή εξυ¬ 
πηρέτηση και την εσωτερική λειτουργία του Τμήματος Άμεσης Δρά¬ 
σης, τηρεί το αρχείο, δέχεται τα αιτήματα των πολιτών και μεριμνά για 
την ικανοποίησή τους. 

2. Ειδικότερα οι αρμοδιότητές του είναι οι εξής: 

α. Ο χειρισμός όλων των θεμάτων, που αφορούν το προσωπικό, 
όπως είναι: 

1. Η κίνηση της δυνάμεως (τοποθετήσεις, μεταθέσεις, αποσπάσεις, 
προσωρινές μετακινήσεις, ανακλήσεις, προσκολλήσεις). 

2. Οι πειθαρχικές υποθέσεις. ' 

3. Οι προαγωγές, μονιμοποιήσεις και συμμετοχή σε εξετάσεις. 

4. Οι οικογενειακές μεταβολές (γάμοι, γεννήσεις, βαπτίσεις κ.λπ.). 

5. Η εκπαίδευση του προσωπικού. 

6. Οι άδειες του προσωπικού. 

7. Οι ποινικές υποθέσεις του προσωπικού (φροντίδα για την επίδοση 
των δικογράφων, ενημέρωση και υποβολή στις ιεραρχικά προϊστάμενες 
αρχές αντιγράφων κλητηρίων θεσπισμάτων, δικαστικών βουλευμάτων 
και αποφάσεων δικαστηρίων, καθώς και η παρακολούθηση των εκκρε¬ 
μών δικαστικών υποθέσεων που αφορούν το προσωπικό). 

8. Οι ασθένειες του προσωπικού. 

9. Η απονομή ηθικών και υλικών αμοιβών. 

10. Η έκδοση υπηρεσιακών δελτίων ταυτότητας. 

11. Η ικανοποίηση ατομικών αιτημάτων του προσωπικού (χορή¬ 
γηση βεβαιώσεων κ.λπ.). 

12. Η τήρηση των εκλογικών βιβλιάρων του προσωπικού και η ενη¬ 
μέρωση των σχετικών καταστάσεων, 
β. Η τήρηση του αρχείου, 
γ. Η διακίνηση της αλληλογραφίας. 

δ. Ο χειρισμός θεμάτων στέγασης του Τ.Α.Δ. και συντήρησης του οι¬ 
κήματος αυτού. 

ε. Η λειτουργία, σε 24ωρη βάση τού Τ/Π κέντρου, 
στ. Η φροντίδα για την αρχειοθέτηση των ημερήσιων δελτίων των 
οχημάτων και των εκθέσεων παραβάσεων. 

ζ. Η μέριμνα για την χορήγηση αντιγράφων, βεβαιώσεων και πιστο¬ 
ποιητικών από τα αρχειακό υλικό του Τ.Α.Δ., σύμφωνα με τα ιαχύοντα. 

η. Η επιμέλεια της διεκπεραίωσης των αντιγράφων των πράξεων 
επιβολής προστίμου και εκθέσεων παραβάσεων, η καταχώρισή τους στα 
προβλεπόμενα βιβλία και κάθε περαιτέρω ενέργεια για τα αντικείμενα 
ο υτά, που επιβάλλεται από τις κείμενες διατάξεις. 

θ. Η φροντίδα για την έκδοση αποφάσεων επιβολής διοικητικών ποι¬ 
νών για τις παραβάσεις που έχουν βεβαιωθεί, καθώς επίσης και επί εν¬ 
στάσεων και προσφυγών που ασκούνται κατά των πράξεων αυτών, στις 
περιπτώσεις που προβλέπεται από τις ισχύουσες διατάξεις. 

ι. Η μέριμνα για την καταχώριση των παραβάσεων, για τις οποίες 
προβλέπεται ποινή από το Σύστημα Ελέγχου Συμπεριφοράς Οδηγών 
(Σ.Ε.Σ.Ο.), στις ειδικές μηχανογραφικές καταστάσεις και υποβολή αυ¬ 
τών αρμοδίως. 

ια. Η φροντίδα για την ενημέρωση την 1η κάθε μήνα του Κ.Α.Δ. και 
του Γραφείου Επιχειρήσεων του Τ.Α.Δ. για τον προσδιορισμό δικασί¬ 
μων των κατά τόπους Πταισματοδικείων. 

ιβ. Η τήρηση στατιστικών στοιχείων και η μέριμνα για την υποβολή 
αρμοδίως των περιοδικών αναφορών σύμφωνα με όσα έχουν καθορι¬ 
στεί. 

ιγ. Η φροντίδα για τον εφοδιασμό των Αστυνομικών με τα απαραί¬ 
τητα επίσημα αστυνομικά σημειωματάρια και μπλοκ παραβάσεων και η 
παρακολούθηση της κανονικής παράδοσης αυτών στις περιπτώσεις που 
εξαντλούνται. 

ιδ. Η διαχείριση του χρηματικού και υλικού της Υπηρεσίας σύμφωνα 
με τις κείμενες διατάξεις. 

ιε. Η μισθοδοσία του προσωπικού. 

ιστ. Η φροντίδα για την προμήθεια και τη διανομή των εφοδίων στο 
προσωπικό. 

ιζ. Η μέριμνα για τη σύνταξη και υποβολή αρμοδίως κάθε είδους δα¬ 
πάνης που αφορά την υπηρεσία και το προσωπικό της σύμφωνα με τα 
ισχύοντα. 

ιη. Η μέριμνα για τον εφοδιασμό με όλα τα απαραίτητα μέσα, μηχα¬ 
νήματα, υλικά ως και για τη σύνταξη του ετήσιου προγραμματισμού και 
προϋπολογισμού των αναγκών σε υλικά και μέσα του Τ.Α.Δ. 

ιθ. Η φροντίδα για την καλή λειτουργία, φύλαξη, συντήρηση και επι¬ 
σκευή του υλικού και των μέσων του Τ.Α.Δ. 

κ. Η χρέωση και αποχρέωση των οχημάτων στους οδηγούς, 
κα. Η φροντίδα για την εξεύρεση χώρων στάθμευσης των οχημάτων 
και τον καθορισμό μέτρων ασφαλείας αυτών σε συνεργασία με το Γ ρα¬ 
φείο Επιχειρήσεων. 

κβ. Η μέριμνα για τον κατάλληλο εξοπλισμό των οχημάτων, 
κγ. Ο προγραμματισμός των αναγκών της Υπηρεσίας σε οχήματα, 
κδ. Η φροντίδα για την αποστολή των οχημάτων στην αρμόδια τε¬ 
χνική επιτροπή, η οποία γνωματεύει για την καταλληλότητα αυτών και 
τις περαιτέρω ενέργειες. 

κε. Η μέριμνα για την διεκπεραίωση θεμάτων που αφορούν στον κα¬ 
ταλογισμό ζημιών των οχημάτων. 

κζ. Η φροντίδα για τη συντήρηση και απολύμανση των οχημάτων, 
καθώς και για τον έλεγχο των δελτίων καυσίμων. 

κη. Η έκδοση δελτίων επισκευής για την αποκατάσταση των ζημιών 
ή βλαβών από τα αρμόδια υπηρεσιακά ή συμβεβλημένα ιδιωτικά συνερ¬ 
γεία. 

κθ. Η σύνταξη και υποβολή, αρμοδίως, των δαπανών, που αφορούν 
αποκατάσταση ζημιών ή βλαβών των οχημάτων, 
λ. Η τήρηση μητρώου οδηγών και οχημάτων. 

Άρθρο 15. 

Γραφείο Επιχειρήσεων. 

1. Το Γραφείο Επιχειρήσεων είναι αρμόδιο για την εκπόνηση σχε¬ 
δίων επιχειρήσεων, το συντονισμό των επιχειρήσεων, την καθοδήγηση 


του προσωπικού και των οχημάτων στην περιοχή του Τ.Α.Δ. και την' 
επιθεώρηση και εποπεία του προσωπικού, με σκοπό την αποτελεσμα¬ 
τική διεξαγωγή των επιχειρήσεων. 

2. Ειδικότερα οι αρμοδιότητές τους είναι οι εξής: 
α. Η επιθεώρηση και εποπτεία του προσωπικού πριν από την ανά¬ 
ληψη των καθηκόντων τους, κατά την διάρκεια της εκτέλεσης αυτών 
και κατά την παράδοση. 

β. Η καθοδήγηση και ο έλεγχος του προσωπικού κατά τη διάρκεια 
της υπηρεσίας του. 

γ. Η παρακολούθηση της σύνταξης της αλλαγής κατά την ανάληψη 
και παράδοση της υπηρεσίας των πληρωμάτων των περιπολικών αυτο¬ 
κινήτων και σταθμών «Ζ». 

δ. Η παροχή στους Αξιωματικούς Υπηρεσίας - Επιθεώρησης των 
απαραίτητων οδηγιών και κατευθύνσεων, για την αποτελεσματικότερη 
εκτέλεση των καθηκόντων τους. 

ε. Η μέριμνα για τη διάταξη της υπηρεσίας του προσωπικού και την 
ενημέρωση αυτού. 

στ. Η μέριμνα για την έγκαιρη ενημέρωση του Κ.Α.Δ., αναφορικά με 
τα πληρώματα και οχήματα που διατίθενται για υπηρεσία, κατά τομέα 
ευθύνης τους, καθώς και κάθε μεταβολή αυτής. 

ζ. Η μέριμνα για τον προγραμματισμό των αδειών και των ημερη¬ 
σίων αναπαύσεων του προσωπικού των αλλαγών και του γραφείου. 

η. Η μέριμνα για τη χορήγηση των διαταγών πορείας και δελτίων κί¬ 
νησης των οχημάτων σύμφωνα με όσα ισχύουν. 

θ. Η παρακολούθηση και ο έλεγχος των περιπολικών οχημάτων για 
την καθαριότητα, καλή εμφάνιση και ασφαλή λειτουργία αυτών. 

ι. Η ευθύνη για την άψογη εμφάνιση των πληρωμάτων των περιπολι¬ 
κών και γενικά του προσωπικού για την κανονική διεξαγωγή της υπη¬ 
ρεσίας. 

ια. Ο καθημερινός έλεγχος των ημερησίων δελτίων οχημάτων των 
πληρωμάτων των περιπολικών οχημάτων και η παρακολούθηση της 
κανονικής παράδοσης αυτών στο αρμόδιο όργανο του Τ.Α.Δ. 

ιβ. Η παροχή οδηγιών για τον τρόπο εκτέλεσης της υπηρεσίας των 
πληρωμάτων και την εφαρμογή της νομοθεσίας που αναφέρονται στα 
αντικείμενα αρμοδιότητάς τους. 

ιγ. Η τήρηση του φακέλου διαταγών μονίμου ενδιαφέροντος και κα¬ 
ταστάσεων φρουρουμένων και μη στόχων. 

ιδ. Η μελέτη και εισήγηση μέτρων για την καλύτερη και αποδοτικό¬ 
τερη εκτέλεση της αποστολής του Τ.Α.Δ. 

ιε. Η εκπόνηση σχεδίων επιχειρήσεων στην περιοχή του Τ.Α.Δ. και η 
τήρηση μνημονίων ενεργειών του προσωπικού που επανδρώνει τα υπη¬ 
ρεσιακά οχήματα. 

ιστ. Η μέριμνα για αναφορά στοιχείων στο Κ.Α.Δ. της Διεύθυνσης 
Άμεσης Δράσης Αττικής, με σκοπό το συντονισμό των επιχειρήσεων και 
την καθοδήγηση των πληρωμάτων των περιπολικών αυτοκινήτων και 
σταθμών «Ζ» στην περιοχή ευθύνης του Τ.Α.Δ. και την αποτελεσματική 
διεξαγωγή των επιχειρήσεων. 

ιζ. Η φροντίδα για την ενημέρωση και επιμόρφωση του προσωπικού, 
σε συνεργασία με τις αρμόδιες υπηρεσίες, καθώς επίσης και την συμμε¬ 
τοχή του προσωπικού στα εκπαιδευτικά σεμινάρια και εκπαιδευτικά 
προγράμματα του Υπουργείου Δημόσιας Τάξης. 

ιη. Η παρακολούθηση της τακτικής και πρακτικής που εφαρμόζεται 
σε κάθε συγκεκριμένο συμβάν και η εξαγωγή και αξιοποίηση χρήσιμων 
συμπερασμάτων. 

ιθ. Η μέριμνα και η ευθύνη για τη διακίνηση των φορητών ασ¬ 
τών. 

κ. Ο χειρισμός θεμάτων Π.Σ.Ε.Α. 

ΚΕΦΑΛΑΙΟ Δ’. 

ΑΡΜΟΔΙΟΤΗΤΕΣ ΟΡΓΑΝΩΝ ΔΙΕΥΘΥΝΣΗΣ 
ΑΜΕΣΗΣ ΔΡΑΣΗΣ ΑΤΤΙΚΗΣ 

Άρθρο 16. 

Διευθυντής 

1. Ο Διευθυντής της Δ.Α.Δ. Α., τελεί υπό τις άμεσες διαταγές του Γ ε¬ 
νικού Αστυνομικού Διευθυντή Αττικής και είναι υπεύθυνος έναντι αυτού 
για την κανονική και αποτελεσματική εκπλήρωση της αποστολής των 
Υπηρεσιών Άμεσης Δράσης. 

2. Αναφέρει αμέσως στο Γενικό Αστυνομικό Διευθυντή Αττικής κάθε 
σοβαρό συμβάν ή άλλο γεγονός που χρήζει άμεσης αντιμετώπισης. 

3. Αναλαμβάνει προσωπιχώς τη διεύθυνση και συντονισμό της υπη¬ 
ρεσιακής δράσης, για την αντιμετώπιση σοβαρών συμβάντων όταν κρί¬ 
νει αυτό αναγκαίο ή διαταχθεί σχετικά. 

4. Φροντίζει για τον επαρκή εξοπλισμό της Υπηρεσίας σε οχήματα 
και αναγκαία τεχνικά και επιστημονικά μέσα και όργανα. 

5. Συγκροτεί επιτροπές και ομάδες εργασίας για την μελέτη ειδικών 
θεμάτων της Υπηρεσίας του. 

6. Εποπτεύει, συντονίζει, κατευθύνει και ελέγχει το έργο των Υπηρε¬ 
σιών της δικαιοδοσίας του. 

7. Ενεργεί τακτική επιθεώρηση των Υπηρεσιών της δικαιοδοσίας 
του, προσωπικά ή δια του αρμόδιου Υποδιευθυντή, μία φορά τουλάχι¬ 
στον το 4μηνο και έκτακτα όταν το κρίνει αναγκαίο ή διαταχθεί σχε¬ 
τικά. Για τις επιθεωρήσεις αυτές υποβάλλει στην Γ.Α.Δ.Α. εκθέσεις στις 
οποίες αναφέρει τα μέτρα τα οποία έλαβε ή προτείνει την λήψη εκείνων 
που υπερβαίνουν τη δικαιοδοσία του. 

8. Συνεργάζεται αρμονικά με τους Διευθυντές των Διευθύνσεων της 
Γ.Α.Δ.Α. στα πλαίσια άσκησης της αποστολής του, για την αποτελε¬ 
σματικότερη αστυνόμευση, νευραλγικών τομέων και αντιμετώπιση των 
αστυνομικών προβλημάτων. 

9. Ο Διευθυντής της Διεύθυνσης Άμεσης Δράσης Αττικής έχει, γε¬ 
νικά, τις αρμοδιότητες και τα καθήκοντα που προβλέπονται στην παρ. 
α’ του άρθρου 8 του π.δ. 141/1991 (Α' 58) σε συνδυασμό και προς την 
παρ. 2 του άρθρου 33 του π.δ. 161/1988 (Α' 74), καθώς και εκείνα 
που του ανατίθενται από τις κείμενες διατάξεις και τις διαταγές των 
προϊσταμένων του. 

Άρθρο 17. 

Υποδιευθυντές 

1. Οι Υποδιευθυντές της Διεύθυνσης Άμεσης Δράσης Αττικής είναι 
άμεσοι βοηθοί του Διευθυντή και εκτελούν τα καθήκοντά τους σύμφωνα 
με τις κείμενες διατάξεις και τις διαταγές και οδηγίες του Διευθυντή. 

2. Εκτός από τα γενικά καθήκοντα που απορρέουν από τον βαθμό 
και τον τίτλο τους και όπως αυτά καθορίζονται από τις κείμενες διατά¬ 
ξεις, έχουν και τα ακόλουθα ειδικότερα: 

α. Ασκούν εποπτεία και έλεγχο του προσωπικού που εκτελεί εσωτε¬ 
ρική υπηρεσία στα τμήματα και γραφεία της Δ.Α.Δ.Α. και αναφέρουν 
στο Διευθυντή για την υπηρεσιακή απόδοση και επάρκεια αυτού. 

β. Ο νεότερος από τους Υποδιευθυντές ευθύνεται έναντι του Αστυνο¬ 
μικού Διευθυντή, για τη λειτουργία των τμημάτων της Δ.Α.Δ.Α. 

γ. Λαμβάνουν γνώση της εισερχομένης και εξερχομένης αλληλογρα¬ 
φίας και ανάλογα με τα καθήκοντα που τους έχουν ανατεθεί, διατυπώ¬ 
νουν τη γνώμη τους στις εισηγήσεις των αρμοδίων τμημάτων. 

δ. Ενεργούν διοικητικές εξετάσεις κατόπιν διαταγής. 

ε. Ενεργούν τακτικές ή έκτακτες επιθεωρήσεις στις Υπηρεσίες, κα¬ 
θώς και στο προσωπικό της Δ.Α.Δ.Α. που εκτελεί υπηρεσία, σύμφωνα 
με τις διαταγές του Διευθυντή της. 

στ. Μελετούν και εισηγούνται τη λήψη μέτρων για την εύρυθμη και 
αποτελεσματική λειτουργία των Υπηρεσιών Άμεσης Δράσης. 

ζ. Εκτελούν κάθε άλλη αποστολή, η οποία ανατίθεται σ’ αυτούς από 
το Διευθυντή της Δ.Α.Δ.Α. 

Άρθρο 18. 

Τμηματάρχες 

Οι Τμηματάρχες των Τμημάτων της Δ.Α.Δ.Α. φέρουν το βαθμό του 
Αστυνόμου Α' ή Αστυνόμου Β' και έχουν τα εξής καθήκοντα: 

1. Είναι άμεσοι βοηθοί του Διευθυντή για τα θέματα της αρμοδιότη- 
τάς τους και ενεργούν σύμφωνα με τις γενικές κατευθύνσεις και τις ειδι¬ 
κές οδηγίες τους. 

2. Ευθύνονται για την εκτέλεση της αποστολής και την άσκηση των 
αρμοδιοτήτων και καθηκόντων του τμήματός τους και διευθύνουν, επο¬ 
πτεύουν και ελέγχουν το προσωπικό αυτού. 

3. Χειρίζονται οι ίδιοι, προσωπικά, τις σοβαρές υποθέσεις του τμήμα¬ 
τός τους. 

4. Εκτελούν, γενικά, τα καθήκοντα που τους ανατίθενται από τις κεί¬ 
μενες διατάξεις και τις διαταγές των προϊσταμένων τους. 

Άρθρο 19. 

Προϊστάμενοι Γραφείων. 

Οι Προϊστάμενοι Γ ραφείων των Τμημάτων της Δ.Α.Δ.Α. είναι κατώ¬ 
τεροι Αξιωματικοί ή Ανθυπαστυνόμοι και έχουν τα εξής καθήκοντα: 

1. Είναι άμεσοι βοηθοί του οικείου τμηματάρχη και ενεργούν σύμ¬ 


φωνα με τις γενικές κατευθύνσεις και ειδικές οδηγίες του. Ευθύνονται 
έναντι αυτού για την αποτελεσματική λειτουργία του γραφείου τους. 

2. Χειρίζονται οι ίδιοι, προσωπικά, τις σοβαρές υποθέσεις του γρα¬ 
φείου τους. 

3. Εκτελούν, γενικά, τα καθήκοντα που τους ανατίθενται από τις κεί¬ 
μενες διατάξεις και τις διαταγές των προϊσταμένων τους. 

Άρθρο 20. 

Υπασπιστής. 

1. Στη Διεύθυνση Άμεσης Δράσης Αττικής υπηρετεί ως Υπασπιστής 
ένας κατώτερος Αξιωματικός, ο οποίος βοηθείται στο έργο του από ένα 
κατώτερο Αστυνομικό. Υπάγονται διοικητικά στο αρμόδιο τμήμα που 
χειρίζεται τα θέματα του προσωπικού της Δ.Α.Δ.Α. 

2. Τα καθήκοντα του Υπασπιστή είναι τα εξής: 

α. Προΐσταται του προσωπικού που υπηρετεί στο Υπασπιστήριο, 
β. Παραλαμβάνει την υπηρεσιακή και προσωπική αλληλογραφία που 
προορίζεται για το Διευθυντή της Δ.Α.Δ.Α. 

γ. Κανονίζει τις ενώπιον του Διευθυντή παρουσιάσεις και επισκέψεις, 
δ. Τηρεί ενήμερο το Διευθυντή για τις προσκλήσεις και για τις οφειλό- 
μενες επισκέψεις, παρουσιάσεις κ.λπ. αυτού. 

ε. Διευκολύνει την τηλεφωνική επικοινωνία του Διευθυντή με τις διά¬ 
φορες αρχές, υπηρεσίες και πολίτες. 

στ. Διεξάγει την εθιμοτυπική αλληλογραφία του Διευθυντή και της 
Υπηρεσίας. 

ζ. Φροντίζει για την οργάνωση τελετών, εορτών και λοιπών κοινωνι¬ 
κών και πολιτιστικών εκδηλώσεων για την προβολή του έργου της 
Δ.Α.Δ.Α. και τη συμμετοχή του προσωπικό σε πολιτιστικές και κοινωνι¬ 
κές εκδηλώσεις που οργανώνονται από άλλους φορείς,. 

η. Μεριμνά για την ανάπτυξη σχέσεων με συλλόγους, σωματεία και 
οργανώσεις κοινωνικού, μορφωτικού, επιστημονικού και πολιτιστικού 
χαρακτήρα. 

θ. Φροντίζει για τη διοργάνωση εκθέσεων σχετικών με τη δραστηριό¬ 
τητα της Δ.Α.Δ.Α. 

ι. Μεριμνά για τη διοργάνωση εκδηλώσεων για ψυχαγωγικούς σκο¬ 
πούς. ' 

ια. Φροντίζει για την ανάπτυξη σχέσεων με τα Μ.Μ.Ε. και την πα- 
ροχή συνδρομής σε τηλεοπτικούς, θεατρικούς και κινηματογραφικούς 
παραγωγούς, σύμφωνα με τις κείμενες διατάξεις και τις εκάστοτε ισχύ- 
ουσες διαταγές. :: 

ιβ. Μεριμνά για την προμήθεια και προβολή κινηματογραφικών ται¬ 
νιών και διαφανειών μορφωτικού και πληροφοριακού περιεχομένου. 

ιγ. Μεριμνά για την παραλαβή του Ελληνικού ημερήσιου και περιοδι¬ 
κού τύπου, την αποδελτίωση αυτού και τη σύνταξη ειδικού δελτίου τύ¬ 
που. 

ιδ. Τηρεί αρχείο δημοσιευμάτων, φωτογραφικού και τηλεοπτικού 
υλικού. 

ιε. Μεριμνά για την απάντηση στα δημοσιεύματα του τύπου που αφο¬ 
ρούν τη Δ.Α.Δ.Α. και τα υφιστάμενα αυτής Τ.Α.Δ. 

ιστ. Εκτελεί κάθε άλλη υπηρεσία που ανατίθεται σ’ αυτόν με διαταγή 
του Διευθυντή. 

3. Ο Υπασπιστής, αναφορικά με την εκτέλεση των καθηκόντων του, 
μπορεί να ζητεί και τη συνδρομή των γραφείων των αρμοδίων τμημά¬ 
των της Δ.Α.Δ.Α. 

Άρθρο 21. 

Καθήκοντα λοιπού προσωπικού γραφείων. . 

Τα καθήκοντα του λοιπού προσωπικού των γραφείων της Δ.Α.Δ.Α, 
είναι εκείνα που τους ανατίθενται από τις κείμενες διατάξεις και ιδίως 
από τα άρθρα 59, 60 και 61 του Π.Δ. ,75/1987 (Α’ 45), καθώς και 
από τις διαταγές των προϊσταμένων τους. 

Άρθρο 22. 

Όργανα εσωτερικής υπηρεσίας του Κέντρου Άμεσης Δράσης. 

Τα όργανα εσωτερικής υπηρεσίας του Κ.Α.Δ. είναι: 

1. Ο επικεφαλής αλλαγής. 

2. Οι εκφωνητές. 

3. Οι τηλεφωνητές - χειριστές τερματικών Η/Υ. 

4. Οι χειριστές του τηλεοπτικού κέντρου. 

5. Οι χειριστές των συστημάτων συναγερμού. 

. Άρθρο 23. 

Επικεφαλής αλλαγής. 

Σε εκτέλεση υπηρεσίας επικεφαλής αλλαγής διατίθεται κατώτερος 
Αξιωματικός. 

Η διάρκεια της υπηρεσίας του και η ώρα έναρξης και λήξης αυτής, 
καθώς και του προσωπικού που τελεί υπό της διαταγές του, καθορίζο¬ 
νται με διαταγή του Διευθυντή της Διεύθυνσης Άμεσης Δράσης Αττι¬ 
κής, ανάλογα με το προσωπικό και τις υπηρεσιακές που υπάρχουν και 
στα πλαίσια των κειμένων διατάξεων. Έργο του Αξιωματικού επικεφα¬ 
λής αλλαγής του Κ.Α.Δ. είναι: 

1. Η καθοδήγηση, ο έλεγχος και η εποπτεία των οργάνων εσωτερι¬ 
κής υπηρεσίας, για την καλύτερη εκτέλεση της αποστολής τους. 

2. Η φροντίδα για την κανονική εμφάνιση και παράσταση των υφι¬ 
σταμένων του, που εκτελούν υπηρεσία στο Κ.Α.Δ. 

3. Η μέριμνα για την υλοποίηση των διαταγών και το συντονισμό 
των μέτρων τάξης. 

4. Η παρακολούθηση του τρόπου συντονισμού, από τους εκφωνητές, 
κάθε επιχειρησιακής δραστηριότητας, των πληρωμάτων των περιπολι¬ 
κών αυτοκινήτων και σταθμών «Ζ» των Τ.Α.Δ. ή πεζών και εποχούμε¬ 
νων αστυνομικών δυνάμεων, που λαμβάνουν μέτρα τάξης σε διάφορες 
εκδηλώσεις αστυνομικού ενδιαφέροντος. Σε περίπτωση σοβαρής επιχει¬ 
ρησιακής διαστηριότητας ή σοβαρών μέτρων τάξης αστυνομικού ενδια¬ 
φέροντος, ο επικεφαλής αλλαγής του Κ.Α.Δ. αναλαμβάνει προσωπικά 
τον κεντρικό συντονισμό της όλης επιχειρησιακής δράσης και είναι υπεύ¬ 
θυνος απέναντι στο Διευθυντή της Δ.Α.Δ.Α. για την επιτυχή διεξαγωγή 
της. 

5. Η παροχή των απαραίτητων οδηγιών και κατευθύνσεων στους τη¬ 
λεφωνητές του Κ.Α.Δ., τους οποίους παρακολουθεί και ελέγχει για το 
κανονικό της εκπλήρωσης των καθηκόντων τους, αναφέροντας αμέσως 
κάθε παράλειψη που ήθελε διαπιστώσει. 

6. Η φροντίδα για τη καταχώριση στο τηρούμενο ημερολόγιο των 
αναγκαίων εγγραφών για τα σημαντικότερα συμβάντα που σημειώθη¬ 
καν κατά τη διάρκεια εκτέλεσης της υπηρεσίας του. 

7. Η μέριμνα για την ασφάλεια της αίθουσας του Κ.Α.Δ. καθώς και 
την ασφαλή φύλαξη των απορρήτων διαταγών και σχεδίων που έχει στη 
διάθεσή του. 

8. Η επιμέλεια για την κανονική λειτουργία του φωτισμού και των 
λοιπών εγκαταστάσεων του Κ.Α.Δ. και η περαιτέρω αναφορά για την 
αποκατάσταση τυχόν βλαβών. 

9. Η φροντίδα για την καθαριότητα του Κ.Α.Δ., με την καθοδήγηση 
και επίβλεψη του αρμόδιου προσωπικού. 

10. Η μέριμνα για την παραλαβή των ταχυδρομικών φακέλων, τη¬ 
λεφωνικών ή τηλετυπικών σημάτων και τηλεγραφημάτων κατά τις 
ώρες που δε λειτουργούν τα Γραφεία της Υπηρεσίας καθώς επίσης και 
την αποσφράγιση των φακέλων που έχουν ένδειξη «ΕΠΕΙΓΟΝ» ή «ΚΑ- 
ΤΕΠΕΙΓΟΝ» εκτός των διαβαθμισμένων ως «ΕΜΠΙΣΤΕΥΤΙΚΩΝ» 
και άνω και των «ΠΡΟΣΩΠΙΚΩΝ» και σε συνεννόηση με τον αρμόδιο 
βαθμοφόρο ή το Διευθυντή της Δ.Α.Δ.Α. εκδηλώνει αμέσως τις ενέρ¬ 
γειες που απαιτούνται. 

11. Η φροντίδα για την ειδοποίηση του αρμοδίου βαθμοφόρου ή του 
Διευθυντή της Υπηρεσίας για την αποκρυπτογράφηση σημάτων. 

12. Η μέριμνα για τη λειτουργία που πολυκαναλικού - πολυδιαυλι- 
κού μαγνητοεγγραφέα και σε έκτακτα ή σοβαρά συμβάντα, για τη λει¬ 
τουργία του ειδικού, για το σκοπό αυτό, μαγνητοφώνου, σε συνεργασία 
με το αρμόδιο Τμήμα της Δ.Α.Δ.Α. 

13. Η άμεση ενημέρωση, σε πρώτη φάση, για τα σοβαρά συμβάντα ή 
περιστατικά που λαμβάνει γνώσει καθ’ οιονδήποτε τρόπο, των ιεραρ¬ 
χικά προϊσταμένων υπηρεσιακών κλιμακίων ή άλλων αρμοδίων Υπηρε¬ 
σιών, σύμφωνα με τα οικεία σχέδια ενεργειών και τις σχετικές διαταγές. 

Άρθρο 24. 

Εκφωνητές. 

Σε εκτέλεση υπηρεσίας εκφωνητή διατίθενται Υπαστυνόμοι Α' ή 
Υπαστυνόμοι Β' ή Ανθυπαστυνόμοι, οι οποίοι βοηθούνται στο έργο τους 
από άλλους βαθμοφόρους, που προέρχονται από Παραγωγική Σχολή ή 
προαγωγικές εξετάσεις. Οι εκφωνητές: 

1. Αναλαμβάνουν υπηρεσία έγκαιρα, ενημερώνονται από τον προκά- 
:οχό τους για τα θέματα που απασχολούν το Κ.Α.Δ. και λαμβάνουν 


γνώση των υφισταμένων διαταγών, τις οποίες οφείλουν να υλοποιή¬ 
σουν. 

2. Οφείλουν να γνωρίζουν την τοπική αρμοδιότητα της Δ.Α.Δ.Α. και 
των υφισταμένων της Τμημάτων Άμεσης Δράσης. 

3. Ενημερώνονται έγκαιρα για τα πληρώματα και τα οχήματα που 
έχουν διατεθεί σε εκτέλεση υπηρεσίας στην περιοχή κάθε Τ.Α.Δ., τον το¬ 
μέα ευθύνης κάθε πληρώματος, το χρόνο εργασίας του και ιδιαίτερα 
τους απόρρητους πίνακες διακριτικών κλήσεων και κωδικών επικοινω¬ 
νίας. 

4. Κατευθύνουν, καθοδηγούν και συντονίζουν, διαμέσου του ασυρμά¬ 
του, την κίνηση των πληρωμάτων των περιπολικών αυτοκινήτων και 
σταθμών «Ζ» των Τ.Α.Δ., λοιπών ασυρματοφόρων οχημάτων και πε¬ 
ζών Αστυνομικών που είναι εφοδιασμένοι με φορητούς ασυρμάτους 
κατά την εκτέλεση της υπηρεσίας τους. 

5. Μεριμνούν για την ταχύτατη διαβίβαση των αναγγελομένων, δια¬ 
μέσου του Τηλεφωνικού Κέντρου, συμβάντων, στα κατά τόπους αρμό¬ 
δια πληρώματα των οχημάτων, παρακολουθούν και βεβαιώνονται για 
την έγκαιρη μετάβαση αυτών στον τόπο του συμβάντος και την εκδή¬ 
λωση των απαραίτητων ενεργειών τους. 

6. Ευθύνονται για την παραλαβή και κανονική χρήση των τεχνικών 
μέσων και οργάνων του Κ.Α.Δ., αναφέροντας κάθε βλάβη ή απώλεια 
στον επικεφαλής της αλλαγής. 

7. Παραμένουν εντός του Κ.Α.Δ. καθόλη τη διάρκεια της υπηρεσίας 
τους. Επιτρέπεται η ολιγόλεπτη απομάκρυνσή τους, για σοβαρούς λό¬ 
γους, μόνο ύστερα από έγκριση του επικεφαλής της αλλαγής. 

8. Εφαρμόζουν τους κατωτέρω κανόνες, αναφορικά με τον τρόπο 
διαβίβασης των σημάτων και τη συμπλήρωση των καρτών και υπηρε¬ 
σιακών βιβλίων: 

α. Μόλις παραλάβουν την κάρτα, που συμπληρώθηκε από τον τηλε¬ 
φωνητή του Τ/Κ, διαβιβάζουν το περιεχόμενό της στο διαθέσιμο και 
πλησιέστερα ευρισκόμενο περιπολικό όχημα, προτάσσοντας το διακρι¬ 
τικό κλήσης αυτού και αφού βεβαιωθούν ότι το πλήρωμα βρίσκεται σε 
ακρόαση. Συγχρόνως δίνουν τις απαραίτητες κατευθύνσεις και οδηγίες 
για διευθέτηση του συμβάντος και σημειώνουν την ώρα διαβίβασης και 
το διακριτικό κλήσης του οχήματος στις οικείες θέσεις της ανωτέρω 
κάρτας. Ακολούθως λαμβάνουν αναφορά περί του αποτελέσματος, το 
οποίο σημειώνουν στην «κάρτα» και μονογράφουν αυτή. 

β. Αν οι εκφωνητές του Κέντρου δεν κρίνουν σκόπιμη την αποστολή 
περιπολικού οχήματος, για συμβάν που αναγγέλθηκε, σημειώνουν στη 
σχετική «κάρτα» της λόγους, για τους οποίους δεν απέστειλαν περιπο¬ 
λικό. 

γ. Μετά την όλη διευθέτηση του συμβάντος παραδίδουν την «κάρτα» 
στους βοηθούς τους και μεριμνούν για την, κατά χρονολογική σειρά και 
με αύξοντα αριθμό, ταξινόμηση, αρχειοθέτηση και καταχώρισή της, στο 
ειδικό βιβλίο σύμφωνα με όσα έχουν καθοριστεί. 

9. Οι εκφωνητές για την καλύτερη εκπλήρωση της αποστολής τους 
εφαρμόζουν τους κατωτέρω βασικούς κανόνες: 

α. Διαβιβάζουν τα σήματα με ακρίβεια, σαφήνεια, συνοπτικότητα και 
περιεκτικότητα, σε τόνο ήρεμο και ευκρινή. 

β. Δεν επηρεάζονται από τα διάφορα συμβάντα, τα οποία αντιμετω¬ 
πίζουν κατά την διάρκεια της υπηρεσίας τους, αλλά διαβιβάζουν τα σή¬ 
ματα ήρεμα, ψύχραιμα και σταθερά. 

γ. Υπαγορεύουν σε βραδύ ρυθμό ραδιοσήματα για τα οποία πρέπει ο 
αποδέκτης να κρατεί σημειώσεις. 

δ. Διακόπτουν όλους τους σταθμούς προκειμένου να διαβιβάσουν 
επείγουσες διαταγές ή οδηγίες και βεβαιώνονται ακολούθως ότι λήφθη- 
καν και κατανοήθηκαν απ’ όλους. 

ε. Χρησιμοποιούν πάντα τον απόρρητο κώδικα επικοινωνίας ή τηλέ¬ 
φωνο προκειμένου να διαβιβάσουν διαταγές ή οδηγίες εμπιστευτικού 
χαρακτήρα. 

στ. Χρησιμοποιούν πάντοτε τον πληθυντικό αριθμό και γενικά εκφρά¬ 
ζονται ευγενικά. 

ζ. Δεν απευθύνουν από το μικρόφωνο συστάσεις ή παρατηρήσεις προς 
τα πληρώματα και περιορίζονται στη διαβίβαση αυστηρά υπηρεσιακών 
ραδιοσημάτων, το περιεχόμενο των οποίων χαρακτηρίζει εκφωνητές 
επαγγελματικά καταρτισμένους, ευπροσήγορους και με οξεία αντίληψη. 

η. Οι εκφωνητές κατά τη διαβίβαση του περιεχομένου της «κάρτας» 
καθορίζουν και το σήμα προτεραιότητας, με το οποίο πρέπει να κινηθεί 

το περιπολικό όχημα προς τον τόπο του συμβάντος, ανάλογα με τη σο¬ 
βαρότητα αυτού και σύμφωνα με τις ειδικές διαταγές και οδηγίες του 
Διευθυντή της Δ.Α.Δ.Α. 

Άρθρο 25. 

Τηλεφωνητές - Χειριστές τερματικών Η/Τ. 

Σε εκτέλεση υπηρεσίας τηλεφωνητή - χειριστή τερματικών Η/Ύ δια¬ 
τίθενται Αρχιφύλακες και Αστυφύλακες. Εκτελούν το εξής έργο: 

1. Στελεχώνουν το τηλεφωνικό κέντρο του «100», διαμέσου του 
οποίου απευθύνονται προς τη Δ.Α.Δ.Α. οι πολίτες και οι Υπηρεσίες. 

2. Εκτελούν τα καθήκοντα του τηλεφωνητή και παράλληλα χειρίζο¬ 
νται τους τερματικούς Η/Υ, στους οποίους έχουν καταχωριστεί τα κα¬ 
ταζητούμενα πρόσωπα και όλα τα οχήματα. 

3. Απαντούν στις κλήσεις που δέχεται το τηλεφωνικό κέντρο «100» 
και αναγγέλουν πρόθυμα τον τίτλο της Υπηρεσίας καθώς και τη θέση 
τους, προτάσσοντας τη λέξη «παρακαλώ». Στη συνέχεια ακούουν με 
ιδιαίτερη προσοχή όσα γνωστοποιούνται και παρακαλούν αυτόν που τα 
αναγγέλλει να δηλώσει, σύντομα, τα απαραίτητα στοιχεία για την συ¬ 
μπλήρωση της τηρούμενης «κάρτας» συμβάντος. 

4. Ομιλούν ήρεμα, ευκρινώς, σταθερά και γενικά κατά τρόπο που εκ¬ 
δηλώνει έμφυτη ευγένεια, προθυμία, σοβαρότητα και ψυχραιμία, ανε¬ 
ξαρτήτως του περιεχομένου της τηλεφωνικής συνομιλίας. 

5. Αν το άτομο αρνηθεί να δηλώσει τα στοιχεία της ταυτότητάς του 
και τον αριθμό τηλεφώνου του, οι τηλεφωνητές καταχωρούν αυτό στην 
«κάρτα». 

6. Μετά τη συμπλήρωση της «κάρτας», στην οποία αναγράφουν τα 
στοιχεία τους, την παραδίδουν αμέσως στον εκφωνητή για τα περαι¬ 
τέρω. 

7. Σε πολύ σοβαρά και επείγοντα συμβάντα, οι τηλεφωνητές του 
«100» συνδέουν τη γραμμή κλήσης απ’ ευθείας με τον εκφωνητή, για 
την άμεση αναγγελία του συμβάντος στο περιπολικό όχημα, που βρί¬ 
σκεται πλησιέστερα στον τόπο του συμβάντος. Αν για οποιοδήποτε λόγο 
αδυνατούν να πράξουν αυτό, αναφέρουν αμέσως προφορικά, στον εκφω¬ 
νητή, τη διεύθυνση όπου διαδραματίζονται το συμβάν, για την απο¬ 
στολή περιπολικού και ακολούθως καταχωρούν τα στοιχεία στη σχετική 
κάρτα. 

8. Στις περιπτώσεις διαδοχικών κλήσεων για τον ίδιο συμβάν, συ¬ 
ντάσσουν για κάθε κλήση, αντίστοιχη κάρτα και αναφέρουν στον εκφω¬ 
νητή, για την λήψη περισσοτέρων της μιας κλήσεων για το ίδιο συμβάν, 
από το αυτό ή διάφορα άλλα άτομα. 

9. Παρέχουν πληροφορίες σε άτομα και υπηρεσίες που απευθύνονται 
τηλεφωνικά στην Υπηρεσία, εφόσον δεν παραβλάπτεται το απόρρητο ή 
το υπηρεσιακό συμφέρον ή η πληροφοριακών στοιχείων δεν αντίκειται 
στις σχετικές διαταγές. 

Άρθρο 26. 

Χειριστές Τηλεοπτικού Κέντρου. 

Σε εκτέλεση υπηρεσίας χειριστή του τηλεοπτικού κέντρου του Κ.Α.Δ. 
διατίθενται Αρχιφύλακες και Αστυφύλακες, ειδικά εκπαιδευμένοι για το 
σκοπό αυτό. 

Έργο τους είναι: 

1. Η παρακολούθηση, σε 24ωρη βάση, με τηλεοπτικά μέσα της κυ¬ 
κλοφορίας πεζών και οχημάτων, καθώς και η επίβλεψη των σημείων 
εκείνων που παρουσιάζουν αστυνομικό ενδιαφέρον για την ταχεία και 
ακριβή ενημέρωση του επικεφαλής αλλαγής του Κ.Α.Δ., προκειμένου ο 
τελευταίος ενημερώσει αρμοδίως τα ιεραρχικά προϊστάμενα υπηρε¬ 
σιακά κλιμάκια, για τη λήψη των αναγκαίων μέτρων τάξης, τροχαίας 
και ασφάλειας. 

2. Η μαγνητοσκόπηση των συμβάντων αστυνομικού ενδιαφέροντος, 
που κρίνονται αναγκαία για προανακριτικούς και εκπαιδευτικούς σκο¬ 
πούς. 

3. Η τήρηση βιβλίου βλαβών του τηλεοπτικού Κέντρου του Κ.Α.Δ. 
και η αναφορά αρμοδίως διαμέσου του επικεφαλής της αλλαγής του 
Κ.Α.Δ., για κάθε λειτουργική βλάβη που παρουσιάζεται στο Κέντρο. 

4. Ειδικότερα, τα καθήκοντα και οι υποχρεώσεις των χειριστών - εκ¬ 
φωνητών του Τηλεοπτικού Κέντρου είναι εκείνα, που προβλέπονται από 
το άρθρο 23 παρ. 9 της παρούσας απόφασης, για τους εκφωνητές του 
Κ.Α.Δ. και ιδίως για τα θέματα που αφορούν την τροχαία κίνηση, τις 


κινήσεις Υψηλών - Επισήμων Προσώπων και τις δημόσιες συναθροί¬ 
σεις και συγκεντρώσεις. 

Άρθρο 27. 

Χειριστές Συστημάτων Συναγερμού. 

Σε εκτέλεση υπηρεσίας χειριστή συστημάτων συναγερμού διατίθενται 
Αρχιφύλακες και Αστυφύλακες του Κ.Α.Δ. Οι χειριστές συστημάτων 
συναγερμού: 

1. Είναι υποχρεωμένοι για την άμεση αναφορά γνωστοποίησης της 
ήχησης του συναγερμού στον εκφωνητή. 

2. Τηρούν τα προβλεπόμενα από τις ιαχύουσες διατάξεις και διατα¬ 
γές βιβλία και συνεργάζονται με τους υπεύθυνους των συστημάτων συ¬ 
ναγερμού των φορέων, που έχουν συνδεθεί με το σύστημα. 

3. Δεν απομακρύνονται από την θέση τους χωρίς να αντικαταστα- 
θούν, με μέριμνα τον επικεφαλής αλλαγής. 

4. Ενημερώνουν για κάθε σχετικό θέμα τον επικεφαλής της αλλαγής 
του Κ.Α.Δ. και το αρμόδιο Τμήμα της Δ.Α.Δ.Α. 

5. Σε περίπτωση δοκιμής, βλάβης ή αποκατάστασης βλάβης των συ¬ 
στημάτων συναγερμού ενημερώνουν το προς τούτο ειδικό βιβλίο και 
(αναφέρουν στον επικεφαλής της αλλαγής του Κ.Α.Δ. 

ΚΕΦΑΛΑΙΟ Ε' 

ΑΡΜΟΔΙΟΤΗΤΕΣ ΟΡΓΑΝΩΝ ΤΜΗΜΑΤΩΝ 
ΑΜΕΣΗΣ ΔΡΑΣΗΣ 

Άρθρο 28. 

Διοικητές. 

1. Οι Διοικητές των Τ.Α.Δ. ως προς τη διοίκηση της Υπηρεσίας τους 
έχουν τα εξής καθήκοντα: 

α. Διευθύνουν και ελέγχουν άμεσα την Υπηρεσία του Τμήματος και 
ευθύνονται προσωπικά για την κανονική και αποτελεσματική διεξα¬ 
γωγή της. 

β. Χρησιμοποιούν το προσωπικό ανάλογα με τις ιδιαίτερες ικανότη¬ 
τες και γνώσεις του και το καθοδηγούν για την καλύτερη εκτέλεση των 
καθηκόντων τους. 

γ. Φροντίζουν για την ορθολογική, δίκαιη και αντικειμενική κατα¬ 
νομή της υπηρεσίας μεταξύ του προσωπικού. 

δ. Αξιολογούν το προσωπικό και ασκούν την πειθαρχική δικαιοδοσία 
σύμφωνα με τις ισχύουσες διατάξεις. 

έ. Μεριμνούν και βεβαιώνονται προσωπικά ή διαμέσου των Υποδιοι¬ 
κητών των Τ.Α.Δ. ή από τον Αξιωματικό Υπηρεσίας - Επιθεώρησης, 
κατά τις τακτικές συγκεντρώσεις του προσωπικού και έκτακτα όταν το 
κρίνουν αναγκαίο, για την κανονική εμφάνιση και παράσταση του προ¬ 
σωπικού και για το κανονικό του οπλισμού και των λοιπών εφοδίων που 
κατέχει αυτό και διατάσσουν τη λήψη των αναγκαίων μέτρων για την 
κανονική φύλαξη και συντήρησή τους. 

στ. Εποπτεύουν για την ασφαλή φύλαξη σε αποθήκη της Υπηρεσίας 
των δημόσιων και ιδιωτικών ειδών του προσωπικού που απουσιάζει 
προσωρινά από την Υπηρεσία. 

ζ. Ελέγχουν, ώστε να εφαρμόζεται απαρέγκλιτους η Κανονιστική 
Διαταγή που αφορά τον οπλισμό των Αστυνομικών. 

η. Εποπτεύουν και ελέγχουν το έργο των πληρωμάτων περιπολικών 
αυτοκινήτων και σταθμών «Ζ». 

θ. Επιμελούνται για την καθαριότητα και την καλή εμφάνιση του οι¬ 
κήματος της Υπηρεσίας τους και προκαλούν την λήψη των αναγκαίων 
μέτρων συντήρησής του. 

ι. Υποβάλλουν προτάσεις στον προϊστάμενό τους Διευθυντή της 
Δ.Α.Δ.Α. για εφοδιασμό της Υπηρεσίας τους με το αναγκαίο υλικοτε- 
χνικό εξοπλισμό. 

ια. Αναφέρουν καθημερινά στο Διευθυντή της Δ.Α.Δ.Α. για την κατά¬ 
σταση που επικρατεί στη περιοχή ευθύνης των Τ.Α.Δ. 

ιβ. Όταν αναχωρούν από το αστυνομικό κατάστημα, ενημερώνουν 
τον αρμόδιο Αξιωματικό ή βαθμοφόρο για το μέρος στο οποίο σε περί¬ 
πτωση ανάγκης πρέπει να αναζητηθούν. 

ιγ. Συνεργάζονται αρμονικά με τις αρμόδιες κατά περίπτωση Διοικη¬ 
τικές και Δικαστικές Αρχές για την αποτελεσματικότερη εκπλήρωση 
της αποστολής τους. 

2. Ως προς τη Γ ενική Αστυνόμευση οι Διοικητές των Τ.Α.Δ. έχουν τα 
εξής καθήκοντα και υποχρεώσεις: 

α. Έχοντας άμεση γνώση της Αστυνομικής φύσεως αναγκών της πε¬ 
ριοχής τους, οφείλουν να προκαλούν τις ενέργειες των αρμοδίων για τα 

μέτρα, που πρέπει να ληφθούν χαι δεν είναι της αρμοδιότητας τους. - 

β. Συνεργάζονται στενά με τους προϊσταμένους των άλλων τοπικών 
Αστυνομικών Αρχών, για την κάλυψη τυχόν κενών αστυνόμευσης και 
επίτευξη του επιδιωκόμενου σκοπού και αποτελέσματος. 

γ. Κατανέμουν τα περιπολικά αυτοκίνητα και σταθμούς «Ζ» σε τομείς 
ευθύνης, όπου ασκούν την επιχειρησιακή δραστηριότητα κατά το χρόνο 
εκτέλεσης της υπηρεσίας τους και αναφέρουν, διαμέσου του αρμοδίου 
γραφείου του Τ.Α.Δ., στο Κ.Α.Δ., τα πληρώματα και οχήματα που θα 
διατεθούν υπηρεσία την επόμενη ημέρα. 

δ. Χρησιμοποιώντας ορθολογικά το προσωπικό και τα μέσα που 
έχουν στη διάθεσή τους, φροντίζουν για την έγκαιρη ενημέρωση του 
Κ.Α.Δ., ώστε να ληφθεί μέριμνα για: 

1) Την τήρηση της δημόσιας τάξης. 

2) Την ασφαλή πραγματοποίηση χρηματαποστολών και λοιπών 
αξιών στα όρια της δικαιοδοσίας τους. 

3) Την εφαρμογή των Αστυνομικών Διατάξεων. 

4) Την εφαρμογή γενικά της νομοθεσίας που αναφέρεται σε όλα τα 
θέματα αρμοδιότητας της Ελληνικής Αστυνομίας. 

5) Την παροχή κάθε δυνατής συνδρομής σε περίπτωση σοβαρών αδι¬ 
κημάτων ή συμβάντων στην αρμόδια υπηρεσία που επιλαμβάνεται. 

6) Το συντονισμό των επιχειρήσεων και την καθοδήγηση του προσω¬ 
πικού και των οχημάτων στην περιοχή του Τμήματος με σκοπό την 
αποτελεσματική διεξαγωγή των επιχειρήσεων. 

3. Οι Διοικητές των Τ.Α.Δ. εκτελούν κάθε άλλο καθήκον που τους 
ανατίθεται από τις κείμενες διατάξεις και τις διαταγές του προϊσταμένου 
τους, εφόσον αυτό ανάγεται στην αποστολή τους. 

Άρθρο 29. 

Υποδιοικητές 

1. Είναι άμεσοι βοηθοί των Διοικητών των Τμημάτων Άμεσης Δρά¬ 
σης. 

2. Εκτελούν τα καθήκοντα που τους ανατίθενται από τις κείμενες 
διατάξεις και τις διαταγές των προϊσταμένων τους και ευθύνονται έναντι 
αυτών για την κανονική εκτέλεσή τους. 

Άρθρο 30. 

Προϊστάμενοι Γραφείων 

1. Βοηθούν το Διοικητή του Τμήματος Άμεσης Δράσης στην εκτέ¬ 
λεση του έργου του. Ενεργούν σύμφωνα με τις γενικές κατευθύνσεις και 
ειδικές οδηγίες του. Ευθύνονται έναντι αυτού για την αποτελεσματική 
λειτουργία του γραφείου τους. 

2. Εκτελούν, γενικά, τα καθήκοντα που τους ανατίθενται από τις κεί¬ 
μενες διατάξεις και τις διαταγές των προϊσταμένων τους. 

Άρθρο 31. 

. Καθήκοντα λοιπού προσωπικού γραφείων 

Τα καθήκοντα του λοιπού προσωπικού των γραφείων των Τ.Α.Δ. εί¬ 
ναι εκείνα που τους ανατίθενται από τις κείμενες διατάξεις και ιδίως από 
τα άρθρα 59, 60 και 61 του π.δ. 75/1987, καθώς και από τις διατα¬ 
γές των προϊσταμένων τους. 

Άρθρο 32. 

Όργανα εσωτερικής και εξωτερικής υπηρεσίας 
των'Τμημάτων Άμεσης Δράσης 

Τα όργανα εσωτερικής και εξωτερικής υπηρεσίας των Τ.Α.Δ. είναι 
τα εξής: 

1. Αξιωματικός Υπηρεσίας. 

2. Υπαξιωματικός Υπηρεσίας. 

3. Σκοπός Καταστήματος. 

4. Πληρώματα περιπολικών αυτοκινήτων. 

5. Δικυκλιατές Σταθμών «Ζ». 

Άρθρο 33. 

Αξιωματικός Υπηρεσίας. 

1. Σε εκτέλεση υπηρεσίας Αξιωματικού Υπηρεσίας διατίθενται οι 
Υπαστυνόμοι Α', Υπαστυνόμοι Β’ και άλλοι βαθμοφόροι που προέρχο-' 
νται από Παραγωγική Σχολή ή παραγωγικές εξετάσεις. Δε διατίθενται 
σε υπηρεσία Αξιωματικού Υπηρεσίας ο Υποδιοικητής και ο προϊστάμε¬ 
νος Γραφείου Γραμματείας του Τ.Α.Δ. 

2. Η υπηρεσία του Αξιωματικού Υπηρεσίας καλύπτει ολόκληρο το 


24ωρο. Η διάρκεια αυτής καθώς και η ώρα έναρξης και λήξης καθορί¬ 
ζονται με διαταγή του Διοικητή του Τ.Α.Δ. ανάλογα με τις υπηρεσιακές 
ανάγκες και στα πλαίσια των κειμένων διατάξεων. 

3. Τα ειδικότερα καθήκοντα του Αξιωματικού Υπηρεσίας είναι τα 
ακόλουθα: 

α. Επιβλέπει για την κανονική εκτέλεση των καθηκόντων των οργά¬ 
νων εσωτερικής και εξωτερικής υπηρεσίας του Τ.Α.Δ. 

β. Παραλαμβάνει κατά την ανάληψη της υπηρεσίας και παραδίδει με 
τη λήξη αυτής, τον οπλισμό που βρίσκεται στο Γ ραφείο Επιχειρήσεων 
του Τ.Α.Δ. και τα λοιπά δημόσια είδη. ■ ' , 

γ. Παρευρίσκεται και επιβλέπει την κανονική ανάληψη και παράδοση 
της υπηρεσίας των πληρωμάτων περιπολικών οχημάτων, των δικυκλι- 
στών σταθμών «Ζ» και λοιπών οργάνων εσωτερικής υπηρεσίας και επι¬ 
θεωρεί αυτά, πριν αναλάβουν υπηρείσα, για να βεβαιωθεί αν φέρουν κα¬ 
νονικά τη στολή τους και τα καθορισμένα δημόσια είδη ή εφόδια και 
έντυπα ή καταστάσεις καταζητουμένων ατόμων και αναζητουμένων 
οχημάτων. 

δ. Διατάσσει την ανάληψη υπηρεσία από τα πληρώματα περιπολικών 
αυτοκινήτων και των σταθμών «Ζ» καί το λοιπό προσωπικό, αφού 
πρώτα κοινοποιήσει σ’ αυτά τις διαταγές των προϊσταμένων του και δώ¬ 
σει τις απαραίτητες οδηγίες για την καλύτερη διεξαγωγή της υπηρε¬ 
σίας. 

ε. Ευθύνεται για την ασφάλεια του οικήματος σε περίπτωση που το 
Τ.Α.Δ. δεν συστεγάζεται με άλλες υπηρεσίες και φροντίζει, ώστε τα γρα¬ 
φεία του Τ.Α.Δ. να είναι ασφαλισμένα κατά τις μη εργάσιμες ώρες. 

στ. Επιβλέπει για την τάξη, τον αερισμό και την καθαριότητα των 
χώρων του οικήματος, καθοδηγώντας για το σκοπό αυτό το αρμόδιο 
προσωπικό. 

ζ. Φροντίζει για την κανονική λειτουργία του φωτισμού και των λοι¬ 
πών εγκαταστάσεων του οικήματος. 

η. Μεριμνά για την υλοποίηση των υφισταμένων διαταγών, 
θ. Εκτελεί τις διαταγές του Κ.Α.Δ. που αφορούν το συντονισμό των 
επιχειρήσεων και την καθοδήγηση του προσωπικού και των πληρωμά¬ 
των των περιπολικών και των σταθμών «Ζ» στην περιοχή του Τ.Α.Δ., 
με σκοπό την αποτελεσματική διεξαγωγή των επιχειρήσεων. 

ι. Παρακολουθεί τις ενέργειες των πληρωμάτων των περιπολικών 
οχημάτων, που επιλαμβάνονται σε συμβάντα, ελέγχοντας και επιθεω¬ 
ρώντας αυτά, στους τομείς ευθύνης τους, κατά την διάρκεια εκτέλεσης 
των καθηκόντων τους και αναφέρει αρμοδίως αποτελέσματα επιθεώρη- 
σης. 

ια. Ελέγχει τον τρόπο σύνταξης του ημερήσιου δελτίου οχήματος, μο- 
νογράφεί, σημειώνει σ’ αυτό ημερομηνία και ώρα επιθεώρησης. 

ιβ. Με την παράδοση της υπηρεσίας των πληρωμάτων, λαμβάνει 
αναφορά απόδοσης αυτών, παραλαμβάνει τά ημερήσια δελτία οχήμα¬ 
τος και φροντίζει για την περαιτέρω προώθησή τους στο αρμόδιο γρα¬ 
φείο, αφού βεβαιωθεί για την πληρότητα των εγγραφών. 

ιγ. Μεριμνά για την παραλαβή των ταχυδρομικών φακέλων, τηλε¬ 
φωνικών ή τηλετυπικών σημάτων και τηλεγραφημάτων κατά τις ώρες 
που δε λειτουργούν τα γραφεία του Τ.Α.Δ., καθώς επίσης και την απο¬ 
σφράγιση των φακέλων που έχουν ένδειξη «ΕΠΕΙΓΟΝ» ή «ΚΑΤΕΠΕΙ- 
ΓΟΝ», εκτός των διαβαθμισμένων ως «ΕΜΠΙΣΤΕΥΤΙΚΩΝ» και άνω, 
και των «ΠΡΟΣΩΠΙΚΩΝ», και σε συνεννόηση με τον αρμόδιο βαθμο¬ 
φόρο ή το Διοικητική του Τ.Α.Δ. ενεργεί αναλόγως. 

ιδ. Φροντίζει για την ειδοποίηση του αρμοδίου βαθμοφόρου ή του 
Διοικητή του Τ.Α.Δ., για την αποκρυπτογράφηση των κρυπτογραφημέ- 
νων σημάτων. 

ιε. Αναφέρει στο Διοικητή του Τ.Α.Δ. κάθε σπουδαίο γεγονός, για το 
οποίο λαμβάνει γνώση και ενδιαφέρει την Υπηρεσία, και ενημερώνει τα 
ιεραρχικά προϊστάμενα κλιμάκια ή άλλες αρμόδιες υπηρεσίες για τα γε¬ 
γονότα αυτά, όταν προβλέπεται από τις ισχύουσες διατάξεις και διατα¬ 
γές. 

ιστ. Δέχεται καταγγελίες και παράπονα από αρχές και πολίτες για 
ενέργειες του προσωπικού του Τ.Α.Δ. και αναφέρει σχετικά στο Διοι¬ 
κητή του Τ.Α.Δ. 

ιζ. Φροντίζει για την ακριβή εκπλήρωση των καθηκόντων, που του 
ανατίθενται. 

ιη. Αναφέρει στους προϊσταμένους του κάθε παράλειψη ή παράπτωμα 
που διαπράχθηκε από υφιστάμενό του, κατά την διάρκεια της υπηρεσίας 
του. 

ιθ. Έχει υπό τις διαταγές του τα υπόλοιπα αστυνομικά όργανα εσω¬ 
τερικής υπηρεσίας εφ’ όσον είναι ιεραρχικά κατώτερα ή νεότερα αυτού, 

τα οποία βοηθούν στην εκτέλεση των καθηκόντων τον. 

κ. Μεριμνά για τη διακίνηση των φορητών ασυρμάτων και την περι¬ 
συλλογή τους. 

κα. Εκτελεί κάθε άλλη υπηρεσία που του ανατίθεται με διαταγή των 
προϊσταμένων του. 

4. Ο Αξιωματικός Υπηρεσίας, για την εκπλήρωση της αποστολής 
του, έχει στη διάθεσή του τα εξής πληροφοριακά μέσα: 
α. Πίνακα διάταξης Υπηρεσίας. 

β. Κατάσταση προσωπικού της Υπηρεσίας με τις διευθύνσεις και 
τους αριθμούς τηλεφώνων της κατοικίας τους και του Αστυνομικού 
Τμήματος της περιοχής τους. 

γ. Πίνακα τηλεφώνων άμεσης ανάγκης (Πυροσβεστικής Υπηρεσίας, 
Πρώτων Βοηθειών, Βλαβών ΔΕΗ, ΟΤΕ κ.λπ.). 

δ. Τηλεφωνικό κατάλογο των Αστυνομικών Υπηρεσιών, Δικαστι¬ 
κών, Στρατιωτικών και Πολιτικών Αρχών. 

ε. Τοπογραφικό διάγραμμα της περιοχής του Τ.Α.Δ. 
στ. Διάγραμμα των τομέων ευθύνης των περιπολικών αυτοκινήτων 
και σταθμών «Ζ». 

Άρθρο 34. 

Υπαξιωματικός Υπηρεσίας. 

1. Σε εκτέλεση υπηρεσίας Υπαξιωματικού Υπηρεσίας διατίθενται 
βαθμοφόροι που προέρχονται από Παραγωγική Σχολή ή προαγωγικές 
εξετάσεις. Ως προς τη διάρκεια, την έναρξη και λήξη της υπηρεσίας του 
εφαρμόζονται εκείνα που ισχύουν για τον Αξιωματικό Υπηρεσίας. 

2. Ο Υπαξιωματικός Υπηρεσίας έχει τα εξής καθήκοντα: 

α. Διατελεί κάτω από τις Διαταγές του Αξιωματικού Υπηρεσίας, 
βοηθεί αυτόν στην εκτέλεση, των καθηκόντων του και τον αναπληρώνει, 
όταν εξέρχεται από το Αστυνομικό Κατάστημα για επιθεώρηση. 

β. Χειρίζεται το τηλέτυπο και τα λοιπά τεχνικά μέσα που διαθέτει το 
Τ.Α.Δ. 

γ. Ευθύνεται άμεσα για τη διακίνηση των φορητών ασυρμάτων και 
την περισυλλογή τους. 

δ. Εκτελεί όσα του ανατίθενται με διαταγές του Διοικητή του Τ.Α.Δ. 
και των προϊσταμένων του. 

Άρθρο 35. 

Σκοπός Αστυνομικού Καταστήματος. 

1. Υπηρεσία σκοπού Αστυνομικού Καταστήματος εκτελούν Αστυφύ¬ 
λακες και Αρχιφύλακες που δεν είναι ανακριτικοί υπάλληλοι. Η υπηρε¬ 
σία αυτή διατάσσεται, όταν δεν ορίζεται ενιαία φρουρά που αποτελείται 
από προσωπικό που προέρχεται από όλες ή μερικές από τις συστεγασμέ¬ 
νες Υπηρεσίες. 

2. Ο σκοπός Αστυνομικού Καταστήματος φέρει πάντοτε στολή και 
περίστροφο ή πιστόλι την ημέρα και αυτόματο όπλο τη νύχτα. 

3. Ο σκοπός Αστυνομικού Καταστήματος: 

α. Φυλάσσει το Αστυνομικό Κατάστημα και επιτηρεί τα αστυνομικά 
οχήματα που σταθμεύουν μπροστά στο Αστυνομικό Κατάστημα. 

β. Δεν απομακρύνεται από τη σκοπιά περισσότερο από όσο χρειάζεται 
για να επιβλέπει τον τομέα που ανήκει στην σκοπιά του. 

γ. Δεν συνομιλεί με κανένα παρά μόνο για την εκτέλεση της αποστο¬ 
λής του. 

δ. Δεν παραμένει μέσα στη σκοπιά παρά μόνο σε περίπτωση δυσμε¬ 
νών καιρικών συνθηκών. 

ε. Προστατεύει κάθε άτομο του οποίου η ασφάλεια απειλείται, εφόσον 
δε χρειάζεται να εγκαταλείψει τη θέση του. 

4. Τα ειδικότερα καθήκοντα του σκοπού Αστυνομικού Καταστήμα¬ 
τος καθορίζονται με διαταγή του Διοικητή της φρουρούμενης Υπηρε¬ 
σίας. 

Άρθρο 36. 

Πληρώματα περιπολικών αυτοκινήτων. 

1. Το πλήρωμα του περιπολικού αυτοκινήτου αποτελεί αυτοτελή μο¬ 
νάδα δράσης. Κάθε περιπολικό αυτοκίνητο κινείται μέσα στην καθορι¬ 
σμένη γι’ αυτό περιφέρεια Αστυνομικού Τμήματος ή Αστυνομικών Τμη¬ 
μάτων, εκτός-αν ήθελε διαταχθεί διαφορετικά από το Κ.Α.Δ. 

2. Το πλήρωμα κάθε περιπολικού αυτοκινήτου αποτελείται από έναν 
(1) Αρχιφύλακα, ως επικεφαλής αυτού, έναν (1) συνοδό Αρχιφύλακα 
που δεν προέρχεται από Παραγωγική Σχολή ή Αστυφύλακα και έναν 
(1) οδηγό Αρχιφύλακα που δεν προέρχεται από Παραγωγική Σχολή ή 


Αστυφύλακα. Ο αριθμός των μελών του πληρώματος είναι δυνατόν να 
αυξομειώνεται ανάλογα με τις υπηρεσιακές ανάγκες. Αρχηγός πληρώ¬ 
ματος είναι ο κατά βαθμό ανώτερος ή ο αρχαιότερος. 

3. Για τη διάρκεια της υπηρεσίας του πληρώματος περιπολικού αυ¬ 
τοκινήτου εφαρμόζονται ανάλογα οι διατάξεις που αναφέρονται στον 
Αξιωματικό Υπηρεσίας του Τ.Α.Δ. 

4. Τα ειδικότερα καθήκοντα του πληρώματος του περιπολικού αυτο¬ 
κινήτου ορίζονται ως ακολούθως: 

α. Αναλαμβάνει υπηρεσία δεκαπέντε (15) λεπτά της ώρα ενωρίτερα 
από την καθορισμένη ώρα ανάληψης υπηρεσίας στην έδρα του Τ.Α.Δ. 

β. Κινείται με το περιπολικό που έχει χρεωθεί και σε περίπτωση βλά¬ 
βης με άλλο περιπολικό, που ορίζεται με διαταγή του Αξιωματικού 
Υπηρεσίας του Τ.Α.Δ. 

γ. Επιλαμβάνεται κάθε συμβάντος αστυνομικού ενδιαφέροντος, είτε 
κατόπιν εντολής του Κ.Α.Δ., είτε με πρωτοβουλία του, ενημερώνοντας 
όμως αμέσως το Κ.Α.Δ. και ενεργεί σύμφωνα με τις κείμενες διατάξεις, 
τις διαταγές και οδηγίες, αναφέροντας αρμοδίως αποτέλεσμα ενεργειών 
του με τη λήξη της επέμβασης. 

δ. Ασκεί γενική αστυνόμευση στον τομέα αρμοδιότητάς του και συ¬ 
ντάσσει εκθέσεις παραβάσεων, σύμφωνα με τις ισχύουσες διατάξεις. 

ε. Συντάσσει το ημερήσιο δελτίο οχήματος και τα λοιπά σχετικά 
έντυπα, σύμφωνα με τις διαταγές. 

στ. Βεβαιώνει παντός είδους παραβάσεις, ποινικές ή διοικητικές, πο- 
προβλέπονται από την ισχύουσα νομοθεσία. 

ζ. Διατίθεται ως προπομπός επισήμων προσώπων σε εξαιρετικές πε¬ 
ριπτώσεις, συνεπικουρώντας το έργο της Τροχαίας, εφόσον διαταχθεί 
σχετικά. 

η. Παρέχει συνδρομή σε πρόσωπα που χρήζουν βοήθειας, σύμφωνα 
με όσα ισχύουν. 

θ. Ευθύνεται έναντι του Κ.Α.Δ. και του Τ.Α.Δ. για την επιτυχή 
άσκηση των καθηκόντων και για την κανονική εκτέλεση των διαβιβαζο- 
μένων εντολών (σημάτων). 

ι. Δεν εξέρχεται από τα όρια του τομέα αρμοδιότητάς του εκτός και 
αν: ., 

1) Διαταχθεί από το Κ.Α.Δ. 

2) Καταδιώκει όχημα ή πρόσωπο. 

3) Μεταφέρει ασθενή. . 

4) Ενισχύει άλλο περιπολικό αυτοκίνητο ή σταθμό «Ζ» ή πεζό Αστυ¬ 
νομικό. 

5) Επιβάλλεται από τους κανόνες κυκλοφορίας. 

Στις περιπτώσεις αυτές πρέπει να οιναφέρει κάθε κίνησή του στο 
Κ.Α.Δ. 

ια) Ελέγχει αν το όχημα είναι καθαρό και αν βρίσκονται μέσα σ’ αυτό 
τα προβλεπόμενα δημόσια είδη και λοιπά εφόδια και υλικά. Αν κατά τη 
διάρκεια του ελέγχου διαπιστωθεί κάποια βλάβη ή φθορά ή έλλειψη ενός 
εκ των προβλεπομένων ειδών, αναφέρει αμέσως στον Αξιωματικό Υπη¬ 
ρεσίας του Τ.Α.Δ. Ο οδηγός αυτού υποβάλλει ειδική σχετική αναφορά. 

ιβ) Σε περίπτωση σύγκρουσης ή άλλου ατυχήματος του περιπολικού 
αυτοκινήτου αναφέρει αμέσως στο Κ.Α.Δ. και στον Αξιωματικό Υπηρε¬ 
σίας, καταχωρίζοντας σχετική εγγραφή στο ημερήσιο δελτίο οχήματος. 
Ο οδηγός αυτού υποβάλλει ειδική αναφορά κατά τα ισχύοντα. 

ιγ) Παραδίδει υπηρεσία, μετά το πέρας του ωραρίου του, στην έδρα 
του Τ.Α.Δ., υποβάλλοντας στον Αξιωματικό Υπηρεσίας το ημερήσιο 
δελτίο οχήματος, τα λοιπά υπηρεσιακά έγγραφα καθώς επίσης και ανα¬ 
φορά για τα αποτελέσματα της υπηρεσίας και απόδοσής του. ■ 
ιδ) Εκτελεί κάθε άλλη υπηρεσία που ανατίθεται με διαταγή των ιε¬ 
ραρχικά Προϊσταμένων του. 

Άρθρο 37. 

Δικυκλιστές σταθμών «Ζ». 

1. Ο Αστυνομικός δικυκλιστής αποτελεί αυτοτελή μονάδα δράσης. 

2. Κάθε δίκυκλο κινείται μέσα στον καθορισμένο, γι’ αυτό, τομέα αρ¬ 
μοδιότητάς του, εκτός εάν ήθελε διαταχθεί διαφορετικά από το Κ.Α.Δ. 
σε ειδικές περιπτώσεις. 

3. Οι δικυκλιστές αναλαμβάνουν υπηρεσία, δεκαπέντε (15) λεπτά 
της ώρας, ενωρίτερα από την καθορισμένη ώρα έναρξης υπηρεσίας, 
στην έδρα του Τ.Α.Δ. Στον ίδιο χώρο παραδίδουν υπηρεσία μετά το πέ¬ 
ρας αυτής. 

4. Για την διάρκεια της υπηρεσίας του δικυκλιστή εφαρμόζονται ανά¬ 
λογα οι διατάξεις που αναφέρονται στον Αξιωματικό Υπηρεσίας. 

5. Ως προς τα λοιπά ειδικά καθηκοντά τους, εφαρμόζονται ανάλογα 
οι διατάξεις που αναφέρονται στα πληρώματα των περιπολικών αυτοκι¬ 
νήτων. 

ΚΕΦΑΛΑΙΟ ΣΤ' 

ΛΟΙΠΑ ΘΕΜΑΤΑ 

Άρθρο 38. 

Επιθεώρηση Προσωπικού. 

1. Με την επιθεώρηση, ο επιθεωρών βεβαιώνεται για την εμφάνιση, 
την παράσταση, το κανονικό της στολής, του οπλισμού και γενικά των 
δημοσίων ειδών που πρέπει να φέρει ο Αστυνομικός κατά την διάρκεια 
εκτέλεσης της υπηρεσίας του καθώς και για την καθαριότητα, καλή εμ¬ 
φάνιση και ασφαλή λειτουργία των περιπολικών οχημάτων. 

2. Με την επιθεώρηση του προσωπικού, ο επιθεωρών ελέγχει τον 
ιρόπο ενεργείας των πληρωμάτων των περιπολικών αυτοκινήτων και 
σταθμών «Ζ» που επιλαμβάνονται στα διάφορα συμβάντα, παρακολου¬ 
θεί την συμπεριφορά τους προς τους πολίτες, τους καθοδηγεί, συμβου¬ 
λεύει και ενθαρρύνει για την κατά το καλύτερο δυνατό τρόπο εκπλή¬ 
ρωση της αποστολής τους και δέχεται τυχόν προτάσεις του προσωπικού 
που έχουν σχέση με την υπηρεσία. 

3. Η επιθεώρηση του προσωπικού αποτελεί πρώτιστο καθήκον του 
Διοικητή του Τ.Α.Δ. Προς τούτο, ο Διοικητής του Τ.Α.Δ, ενεργεί ημε¬ 
ρήσιες και νυκτερινές επιθεωρήσεις του προσωπικού που εκτελεί υπηρε¬ 
σία σύμφωνα με τις κείμενες διατάξεις, διαταγές και οδηγίες. 

Άρθρο 39. 

Ημερήσια Δελτία Οχημάτων. 

1. Τα ημερήσια δελτία οχημάτων αποτελούν επίσημα έγγραφα, ταξι¬ 
νομούνται κατά χρονολογική σειρά και κατά τρόπο, ώστε να αποτελούν 
οιξιοποιήσιμο αρχειακό υλικό των υπηρεσιών της Δ.Α.Δ.Α. 

2. Στα ημερήσια δελτία οχημάτων καταχωρούνται τα πάσης φύσεως 
συμβάντα, στα οποία επιλαμβάνονται τα πληρώματα, είτε κατόπιν 
εντολής τους Κ.Α.Δ. είτε αυτεπάγγελτα, καθώς επίσης και οι αστυνομι¬ 
κοί έλεγχοι, που διενεργήθηκαν. 

3. Οι υπηρεσίες της Δ.Α.Δ.Α. χορηγούν στους πολίτες ύστερα από αί¬ 
τημά τους αντίγραφα ή αποσπάσματα των ημερησίων δελτίων οχημά¬ 
των, σύμφωνα με τα ισχύοντα. 

4. Με την επιφύλαξη των διατάξεων του άρθρου 15 του ν. 1599/ 
1986 (Α’ 75), που ρυθμίζουν θέματα τήρησης αρχείων των δημοσίων 
υπηρεσιών, με μικροφωτογράφηση, και με σκοπό την αποσυμφόρηση 
των αρχείων της Δ.Α.Δ.Α. επιτρέπεται, προσωρινά και μέχρι την ορι¬ 
στική ρύθμιση του θέματος, η καταστροφή των ημερήσιων δελτίων οχη¬ 
μάτων, μετά παρέλευση διετίας, από τη σύνταξή τους, σύμφωνα με τις 
ισχύουσες, κάθε φορά διατάξεις. 

Άρθρο 40. 

Η αναγγελία συμβάντων αστυνομικού ενδιαφέροντος, προς τις Υπη¬ 
ρεσίες "Αμεσης Δράσης, γίνεται με οποιονδήποτε πρόσφορο τρόπο και 
μέσο (τηλέφωνο, ΓΑΧ, κ.λπ.) από τους πολίτες (επώνυμα ή ανώνυμα), 
υπηρεσίες και φορείς. Για την ταυτότητα του προσώπου που αναγγέλει 
το συμβάν, καθώς και για το περιεχόμενο της αναγγελίας τηρείται εχε¬ 
μύθεια, σύμφωνα με τις κείμενες διατάξεις και τις διαταγές της Υπηρε¬ 
σίας. 

Άρθρο 41. 

Συνεργασία Προσωπικού. 

1. Τα πληρώματα των περιπολικών οχημάτων συνεργάζονται αρμο¬ 
νικά με τις λοιπές Αστυνομικές Υπηρεσίες. Οι μεταξύ τους σχέσεις ρυθ¬ 
μίζονται από τις εκάστοτε διαταγές των ιεραρχικά προϊσταμένων κλι¬ 
μακίων και διέπονται πάντοτε από πνεύμα πειθαρχίας, συναδελφικής 
(αλληλεγγύης και συνεργασίας, για την επίτευξη του επιδιωκόμενου κοι¬ 
νού σκοπού. 

2. Τα πληρώματα των περιπολικών οχημάτων, μεταφέρουν στις κα- 
θύλη και κατά τόπο αρμόδιες Αστυνομικές Υπηρεσίες τα άτομα, που 
συλλαμβάνουν ή προσάγουν ως ύποπτα τέλεσης εγκλημάτων, σύμφωνα 
με τα ισχύοντα. 

3. Η ευθύνη των πληρωμάτων για τα συλλαμβανόμενα και προσαγό- 
μενα άτομα, εξαντλείται με την παράδοση αυτών στον Αξιωματικό 
Υπηρεσίας της κατά τόπο και καθύλη αρμοδίας Αστυνομικής Αρχής, 
την αναφορά σ’ αυτόν της αιτίας προσαγωγής ή σύλληψης και τη σύ¬ 
νταξη των σχετικών ανακριτικών εκθέσεων. 


4. Τα Αστυνομικά Τμήματα ή άλλες Αστυνομικές Υπηρεσίες φρου¬ 
ρούν τα σταθμευμένα στους χώρους ευθύνης τους περιπολικά οχήματα, 
σύμφωνα με τις εκάστοτε ισχύουσες διαταγές. 

5. Τα Αστυνομικά Τμήματα, τα Τμήματα Αγορανομίας και Τμή¬ 
ματα Τροχαίας, όταν διαθέτουν επανδρωμένα περιπολικά οχήματα για 
εκτέλεση υπηρεσίας, υποχρεούνται να γνωστοποιούν στο Κ.Α.Δ., το 
χρόνο υπηρεσίας, τον τομέα που θα κινηθούν, καθώς και τον κωδικό 
κλήσης τους, σύμφωνα με τις ισχύουσες διατάξεις και διαταγές. 

Άρθρο 42. 

Πίνακες Συστημάτων Συναγερμού. 

1. Οι πίνακες συστημάτων συναγερμού είναι εγκατεστημένοι στην αί¬ 
θουσα του Κ.Α.Δ. της Δ.Α.Δ.Α. Με τα συστήματα αυτά είναι συνδεδεμέ- 
νοι δημόσιοι οργανισμοί, ν.π.δ.δ. και ν.π.ι.δ., καθώς επίσης και ιδιωτι¬ 
κές επιχειρήσεις κ.λπ., με σκοπό την άμεση ειδοποίηση και δράση της 
Υπηρεσίας, όταν τα συστήματα αυτά ενεργοποιούνται από οποιοδήποτε 
λόγο. 

2. Τα συστήματα συναγερμού τοποθετούνται με αίτηση κάθε ενδια¬ 
φερόμενον, ο οποίος βαρύνει και με τη σχετική εγκατάσταση. Η γνω¬ 
μάτευση και η έγκριση εγκατάστασης γίνεται σύμφωνα με τις εκάστοτε 
ισχύουσες διατάξεις και διαταγές. 

3. Υπεύθυνοι για τη συντήρηση, αποκατάσταση βλάβης ή αντικατά¬ 
σταση του συστήματος, τυγχάνουν οι εγκαταστάσεις και οι ιδιοκτήτες 
καταστημάτων, επιχειρήσεων, οι δημόσιοι οργανισμοί κ.λ.π, που έχουν 
συνδεθεί με την Υπηρεσία. Κάθε σχετική εργασία (επισκευή, αποκατά¬ 
σταση βλάβης, κ.λπ.) ενεργείται μετά από έγκριση του Διευθυντή της 
Δ.Α.Δ.Α. και υπό την επίβλεψη αρμοδίου τεχνικού της Υπηρεσίας. 

Άρθρο 43. 

Γενικές υποχρεώσεις - απαγορεύσες. 

1. Στα περιπολικά αυτοκίνητα επιτρέπεται να επιβιβάζονται, ύστερα 
από έγκριση του Διευθυντή της Δ.Α.Δ.Α. ή των Διοικητών των Τ.Α.Δ. ή 
σε επείγουσα περίπτωση, ύστερα από έγκριση του εκφωνητή του 
Κ.Α.Δ., ή προσωπική εκτίμηση του αρχηγού πληρώματος και άμεση 
ενημέρωση του Κ.Α.Δ. 

α. Όργανα της Πολιτείας όπως δικαστικοί λειτουργοί, ιατροδικα¬ 
στές, υγειονομικοί υπάλληλοι κ.λ.π., που συμπράττουν με τις κατά τό¬ 
πους αρμόδιες Αστυνομικές Υπηρεσίες, για υπηρεσιακούς λόγους. 

β. Άτομα τα οποία, λόγω σοβαρών τραυμάτων έχουν ανάγκη άμε¬ 
σης μεταφοράς και κινδυνεύουν επειδή υπάρχει αδυναμία ή απουσία των 
οργάνων και υπηρεσιών που έχουν αρμοδιότητα και υποχρέωση να επι¬ 
λαμβάνονται στις περιπτώσεις αυτές. 

γ. Άτομα που έχουν συλληφθεί ή μεταφέρονται ως ύποντα για εξέ¬ 
ταση ή εξακρίβωση των στοιχείων ταυτότητας και παροχή πληροφορι¬ 
κών. Χ 

δ. Ανήλικοι, μεθυσμένοι και άλλα άτομα που τίθενται υπό προστατευ¬ 
τική φύλαξη. 

2. Απαγορεύεται η μεταφορά με τα περιπολικά αυτοκίνητα: 

α. Ψυχασθενών για εγκλεισμό τους σε δημόσια ή ιδιωτικά ψυχια¬ 
τρικά καταστήματα. 

β. Αλληλογραφίας, πραγμάτων ή χρημάτων και αξιών, 
γ. Προσώπων χωρίς να συντρέχουν υπηρεσιακοί λόγοι, 
δ. Κρατουμένων από υπηρεσία σε υπηρεσία ή σωφρονιστικά κατα¬ 
στήματα. 5 

Σε εξαιρετικές περιπτώσεις, που κρίνεται αναγκαία η μεταφορά των 
ανωτέρω προσώπων ή πραγμάτων, μπορεί να επιτραπεί αυτή μετά από 
έγκριση του Διευθυντή της Δ.Α.Δ.Α. ή του Διοικητού του οικείου Τ.Α.Δ. 

Άρθρο 44. 

Ρύθμιση λεπτομερειών. 

Λεπτομέρειες και θέματα δευτερεύουσας σημασίας, που προκύπτουν 
κατά την εφαρμογή της παρούσας απόφασης, ρυθμίζονται με διαταγή 
του Αρχηγού της Ελληνικής Αστυνομίας. 

Άρθρο 45. 

"Εναρξη ισχύος. 

1. Η παρούσα απόφαση αρχίζει να ισχύει από τη δημοσίευσή της στην 
Εφημερίδα της Κυβερνήσεως. Από την έναρξη ισχύος της καταργείται η 
7016/5/9α από 28.12.1990 σχετική απόφαση του Υπουργού Δημό¬ 
σιας Τάξης. 

2. Η παρούσα απόφαση να δημοσιευθεί στην Εφημερίδα της Κυβερ- 
νήσεως. 


Αθήνα, 16 Δεκεμβρίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


♦ 


Αριθ. Ε. 22154 (2) 

Αναγνώριση ως ανενεργούς της αίτησης της Εταιρείας με την επωνυμία 
«ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛΛΕΥΤΙ¬ 
ΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ», για χορήγηση 
άδειας μεταλλευτικών ερευνών. 


Ο ΝΟΜΑΡΧΗΣ ΚΟΖΑΝΗΣ 


Με την 22154/4.12.1992 απόφασή μας, που εκδόθηκε με βάση τις 
διατάξεις του Ν.Δ/τος 210/1973 «Περί Μεταλλευτικού Κώδικος» 
όπως τροποποιήθηκε με τον Ν. 274/1976 και τις αριθμ. 712/1992 
και 7823/1992 αποφάσεις του Εφετείου Αθηνών (Τμήμα Β' Διακο¬ 
πών) με τις οποίες η Ανώνυμος Εταιρεία «ΑΝΩΝΥΜΟΣ ΕΤΑΙΡΕΙΑ 
ΕΠΙΧΕΙΡΗΣΕΩΝ ΜΕΤΑΛΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ 
ΝΑΥΤΙΛΙΑΚΩΝ» τέθηκε σε ειδική εκκαθάριση, αναγνωρίσθηκε ότι η 
από 6.5.1971 αίτηση της Ανωνύμου Εταιρείας «ΑΝΩΝΥΜΟΣ ΕΤΑΙ¬ 
ΡΕΙΑ ΕΠΙΧΕΙΡΗΣΕΩΝ ΕΝ ΕΛΛΑΔΙ» (της οποίας η επωνυμία τροπο¬ 
ποιήθηκε σε «ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛ¬ 
ΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ» εδρεύουσας 
στην Αθήνα (Σικελίας 18-20), που επιδόθηκε νόμιμα και καταχωρί- 
σθηκε αυθημερόν στο ειδικό βιβλίο της Νομαρχίας με αύξ. αριθμό 
1223/7.5.71 για χορήγηση άδειας μεταλλευτικών ερευνών σε χώρο 
έκτασης 9.000 στρεμ. περίπου που βρίσκεται στην περιοχή των Κοινο¬ 
τήτων Λιανής, Καισαρείας και Ρυμνίου, είναι ανενεργής και παύει να 
αναπτύσσει κάθε νομική ενέργεια προς παροχή δικαιώματος για έκδοση 
άδειας μεταλλευτικών ερευνών από την χρονολογία δημοσίευσης της 
αριθμ. 7823/1992 απόφασης του Εφετείου Αθηνών (Τμήμα Β' Διακο¬ 
πών) δηλαδή την 27.7.1992, με την οποία τέθηκε σε ειδική εκκαθά¬ 
ριση, διότι από τον χρόνο αυτό είναι εξ αντικειμένου αδύνατη η συνέχιση 
της επιχειρηματικής δραστηριότητας της παραπάνω εταιρείας και από 
τον χρόνο αυτό η εταιρεία διέκοψε τις εργασίες της. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 4 Δεκεμβρίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 


-♦- 

Αριθ. Ε. 24533 (3) 

Αναγνώριση ως ανενεργούς της αίτησης της Εταιρείας με την επωνυμία 
«ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛΛΕΥΤΙ¬ 
ΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ», για χορήγηση 
άδειας μεταλλευτικών ερευνών. 


Ο ΝΟΜΑΡΧΗΣ ΚΟΖΑΝΗΣ 

Με την 24533/4.12.1992 απόφασή μάς, που εκδόθηκε με βάση τις 
διατάξεις του Ν.Δ/τος 210/1973 «Περί Μεταλλευτικού Κώδικος» 
όπως τροποποιήθηκε με τον Ν. 274/1976 και τις αριθμ. 712/1992 
και 7823/1992 αποφάσεις του Εφετείου Αθηνών (Τμήμα Β' Διακο¬ 
πών) με τις οποίες η Ανώνυμος Εταιρεία «ΑΝΩΝΥΜΟΣ ΕΤΑΙΡΕΙΑ 
ΕΠΙΧΕΙΡΗΣΕΩΝ ΜΕΤΑΛΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ 
ΝΑΥΤΙΛΙΑΚΩΝ» τέθηκε σε ειδική εκκαθάριση, αναγνωρίσθηκε ότι η 
από 6.5.1971 αίτηση της Ανωνύμου Εταιρείας «ΑΝΩΝΥΜΟΣ ΕΤΑΙ¬ 
ΡΕΙΑ ΕΠΙΧΕΙΡΗΣΕΩΝ ΕΝ ΕΛΛΑΔΙ» (της οποίας η επωνυμία τροπο¬ 
ποιήθηκε σε «ΑΝΩΝΥΜΟΣ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛ¬ 
ΛΕΥΤΙΚΩΝ ΒΙΟΜΗΧΑΝΙΚΩΝ ΚΑΙ ΝΑΥΤΙΛΙΑΚΩΝ» εδρεύουσας 
στην Αθήνα (Σικελίας 18-20), που επιδόθηκε νόμιμα και καταχωρί- 
σθηκε αυθημερόν στο ειδικό βιβλίο της Νομαρχίας με αύξ. αριθμό 
1224/7.5.71 για χορήγηση άδειας μεταλλευτικών ερευνών σε χώρο 
έκτασης 7.700 στρεμ. περίπου που βρίσκεται στην περιοχή των Κοινο¬ 
τήτων Αιανής και Ρυμνίου, είναι ανενεργής και παύει να αναπτύσσει 
κάθε νομική ενέργεια προς παροχή δικαιώματος για έκδοση άδειας με¬ 
ταλλευτικών ερευνών από την χρονολογία δημοσίευσης της αριθμ. 
7823/1992 απόφασης του Εφετείου Αθηνών (Τμήμα Β' Διακοπών) 
δηλαδή την 27.7.1992, με την οποία τέθηκε σε ειδική εκκαθάριση, 
διότι από τον χρόνο αυτό είναι εξ αντικειμένου αδύνατη η συνέχιση της 


επιχειρηματικής δραστηριότητας της παραπάνω εταιρείας και από τον 
χρόνο αυτό η εταιρεία διέκοψε τις εργασίες της. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 4 Δεκεμβρίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. 13695 (4) 

Σύσταση Κοιν/κού Νομικού Προσώπου στην Κοιν. Σταυροχωρίου Ν. 
Λασίθίου με την επωνυμία «Σχολική Επιτροπή Γυμνασίου Κου- 
τσαρά». 

' Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του ΠΔ 323/89 
(Δ.Κ.Κ.). 

2. Τις διατάξεις του άρθρου 5 παρ. 8 του Ν. 1894/1990 «Για τη 
Ακαδημία Αθηνών και άλλες εκπαιδευτικές διατάξεις». 

3. Την αριθμ. 31/1992 απόφαση του Κ.Σ. Σταυροχωρίου με την 
οποία συστήνεται στη Κοινότητα Νομικό Πρόσωπο με την επωνυμία 
«Σχολική Επιτροπή Γυμνασίου Κούτσουρά», αποφασίζουμε: 

Συστήνουμε στη Κοινότητα Σταυροχωρίου Νομού Λασίθίου ίδιο Νο¬ 
μικό Πρόσωπο με την επωνυμία «Σχολική Επιτροπή Γυμνασίου Κού¬ 
τσουρά». 

Σκοπός του Νομικού Προσώπου είναι: 

Η διαχείριση των πιστώσεων που διατίθενται για λειτουργικές δαπά¬ 
νες, καθαριότητας, θέρμανσης, φωτισμού, ύδρευσης, τηλεφώνου, απο¬ 
χέτευσης αναλωσίμου υλικού κ.λπ. 

Η εκτέλεση μικρών έργων για επισκευή και συντήρηση των διδακτηρίων. 
Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άιλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά όλα τα μέσα που είναι απαραίτητα για τη λειτουρ¬ 
γία; και γενικώτερα η λήψη όλων των μέτρων που κρίνονταί αναγκαία 
για τη στήριξη της διοικ/κής λειτουργίας της σχολικής μονάδας. 

Το παραπάνω Νομικό Πρόσωπο διοικείται από 5μελές διοικητικό 
συμβούλιο αποτελεούμενο από: 

α) Τον εκάστοτε Πρόεδρο της Κοινότητας ως Πρόεδρο, 
β) Τον εκάστοτε Δ/ντή του Γυμνασίου, 
γ) Τον Εκπρόσωπο του Συλλόγου Γονέων και Κηδεμόνων, 
δ) Τον Εκπρόσωπο της Μαθήτικής Κοινότητας τού Γυμνασίου και 
ε) Ένα Κοινοτικό Σύμβουλο κατά προτίμηση γονέα μαθητών που 
ορίζεται από το Κ.Σ. 

4) Η θητεία του πρώτου Δ.Σ. του Νομικού Προσώπου που λήγει με 
τη λήξη της παρούσης κοινοτικής περιόδου. 

Η θητεία των μελών του Δ.Σ. ακολουθεί τη κοιν. περίοδο. 

Το Δ.Σ. εκλέγει αντιπρόεδρο κάι γραμματέα. 

5) Πόροι του Νομικού προσώπου είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας, δρχ. 200.000. 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από αντίτιμο παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία της. 

6) Το Νομικό πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Δ. Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

7. Κάιλυψη Δαπάνης. 

α) Από τις διατάξεις αυτής της απόφασης προκαλείται δαπάινη σε βά¬ 
ρος του προϋπολογισμού της Κοινότητάς Σταυροχωρίου ύψους 
200.000 δρχ. για το τρέχον έτος και 200.000 δρχ. για καθένα από τα 
επόμενα οικονομικά έτη. 

β) Για την ανωτέρω δαπάινη έχει εγγραφεί πίστωση στον προϋπολο¬ 
γισμό της Κοινότητας Σταυροχωρίου ύψους 200.000 δρχ. με τα στοι¬ 
χεία ΚΑ 2/211.9 του προϋπολογισμού της Κοινότητας έτους 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 7 Δεκεμβρίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-φ- 

Αριθ. 14469 (5) 

Τροποποίηση Συστατικής Πράξης Δημοτικού Νομικού Προσώπου με 
την επωνυμία «Σχολική Επιτροπή Γυμνασίου - Λυκείου Νεαπόλεως 
Ν. Λασιθίου ». 

Ο ΝΟΜΑΡΧΗΣ ΑΑΣΙΘΙΟΤ 
Έχοντας υπόψη: 

1. Τις διατάξεις του άρθρου 5 παρ. 8του Ν. 1894/90 «Για την Ακα- 
ίημία Αθηνών και άλλες εκπαιδευτικές διατάξεις». 

2. Την αριθμ. 7919/12.7.1990 απόφασή μας περί συστάσεως του 
εν θέματι Νομικού Προσώπου ύστερα από την αριθμ. 59/1990 από¬ 
φαση του Δ.Σ. Νεαπόλεως. 

3. Την αριθμ. 84/1992 απόφαση του Δ.Σ. Νεαπόλεως με την οποία 
τροποποιείται η αριθμ. 59/1990 όμοια αυτού σε ό,τι αφορά τα μέλη 
του Διοικητικού Συμβουλίου του παραπάνου Νομικού Προσώπου, απο¬ 
φασίζουμε: 

Τροποποιούμε την αριθμ. 7919/12.7.1990 απόφασή μας με την 
οποία συστήθηκε στο Δήμο Νεαπόλεως Νομικό Πρόσωπο με την επω¬ 
νυμία «Σχολική Επιτροπή Γυμνασίου - Λυκείου Νεαπόλεως» ως προς 
την παρ. 3 ως ακολούθως: 

3. Το παραπάνω Νομικό Πρόσωπο διοικείται από 7μελές Διοκητικό 
Συμβούλιο αποτελούμενο από: 

α) Τον εκάστοτε Δήμαρχο ή ένα Δημοτικό Σύμβουλο που ορίζεται 
από τον Δήμαρχο, ως Πρόεδρο, 
β) Το Δ/ντή του Γυμνασίου, 
γ) Το Δ/ντή του Λυκείου. 

δ) Ένα εκπρόσωπο του Συλλόγου Γονέων - Κηδεμόνων Γυμνασίου, 
ε) Ένα εκπρόσωπο του Συλλόγου Γονέων - Κηδεμόνων Λυκείου, 
στ) Ένα εκπρόσωπο των μαθητών Γυμνασίου, 
ζ) Ένα εκπρόσωπο των μαθητών του Λυκείου. 

Κατά τα λοιπά ισχύει η αριθμ. 7919/12.7.90 απόφασή μας. 
Κάλυψη δαπάνης: 

Από τις διατάξεις της απόφασης αυτής δεν προκαλείται δαπάνη σε 
βάρος του προϋπολογισμού του Νομικού Προσώπου «Σχολική Επι¬ 
τροπή Γυμνασίου - Λυκείου Νεαπόλεως». 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 7 Δεκεμβρίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

- ♦ - 

Αριθ. 14471 (6) 

Τροποποίηση Συστατικής Πράξης Δημοτικού Νομικού Προσώπου με 
την επωνυμία «Σχολική Επιτροπή ΤΕΛ και ΤΕΣ Νεαπόλεως Ν. Λα¬ 
σιθίου». 

Ο ΝΟΜΑΡΧΗΣ ΑΑΣΙΘΙΟΤ 
Έχοντας υπόψη: 

1. Τις διατάξεις του άρθρου 5 παρ. 8 του Ν. 1894/90 «Για την Ακα¬ 
δημία Αθηνών και άλλες εκπαιδευτικές διατάξεις». 

2. Την αριθμ. 4921/12.7.1990 απόφαση μας περί συστάσεως του 
εν θέματι Νομικού Προσώπου ύστερα από την αριθμ. 61/1990 από¬ 
φαση του Δ.Σ. Νεαπόλεως. 

3. Την αριθμ. 83/1992 απόφαση του Δ.Σ. Νεαπόλεως με την οποία 
τροποποιείται η αριθμ. 61/1990 όμοια αυτού σε ότι αφορά τα μέλη του 
Διοικητικού Συμβουλίου του παραπάνου Νομικού Προσώπου, αποφασί¬ 
ζουμε: 

Τροποποιούμε την αριθμ. 4921/12.7.1990 απόφαση μας με την 
οποία συστήθηκε στο Δήμο Νεαπόλεως Νομικό Πρόσωπο με την επω¬ 
νυμία «Σχολική Επιτροπή ΤΕΛ και ΤΕΣ Νεαπόλεως» ως προς την παρ. 
3 ως ακολούθως: 

3. Το παραπάνω Νομικό Πρόσωπο διοικείται από 7μελές Διοκητικό 
Συμβούλιο αποτελούμενο από: 


α) Τον εκάστοτε Δήμαρχο ή ένα Δημοτικό Σύμβουλο που ορίζεται 
από τον Δήμαρχο, ως Πρόεδρο. 

β) Το Δ/ντή του ΤΕΛ. 

γ) Το Δ/ντή του ΤΕΣ. 

δ) Ένα εκπρόσωπο του Συλλόγου Γονέων - Κηδεμόνων ΤΕΛ. 

ε) Ένα εκπρόσωπο του Συλλόγου Γονέων - Κηδεμόνων ΤΕΣ. 

στ) Ένα εκπρόσωπο των μαθητών ΤΕΛ. 

ζ) Ένα εκπρόσωπο των μαθητών του ΤΕΣ. 

Κατά τα λοιπά ισχύει η αριθμ. 4921/90 απόφασή μας. 

Κάλυψη δαπάνης: 

Από τις διατάξεις της απόφασης αυτής δεν προκαλείται δαπάνη σε 
βάρος του προϋπολογισμού του Νομικού Προσώπου «Σχολική Επι¬ 
τροπή ΤΕΛ και ΤΕΣ Νεαπόλεως». 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 7 Δεκεμβρίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. ΔΙΕΣ 8660 (7) 

Σύσταση Δημοτικής Επιχείρησης με την επωνυμία «Δημοτικό Περιφε¬ 
ρειακό θέατρο Κομοτηνής Ν. Ροδόπης». 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1) Τις διατάξεις του άρθρου 260 του Δημοτικού και Κοινοτικού Κώ¬ 
δικα (ΠΔ 323/89). 

2) Την απόφαση του Υπουργού Εσωτερικών με αριθμό 25027/ 
9.4.1984, που δημοσιεύθηκε στο 244/19.4.84 ΦΕΚ τ.Β’ καθώς και 
την 29742/23.5.89 εγκύκλιο του Υπουργείου Εσωτερικών. 

3) Την αριθ. 121/92 απόφαση του Δημοτικού Συμβουλίου Κομοτη¬ 
νής του Νομού Ροδόπης και 

4) Το Π.Δ/γμα 250/89 που δημοσιεύθηκε στο 118Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες» το άρθρο 27 του Ν. 2081/92 καθώς και την εγκύκλιο αριθ. 
1/550/7.10.92 της Γραμματείας του Υπ. Συμβουλίου, αποφασί¬ 
ζουμε: 

1) Συνιστάται στο Δήμο Κομοτηνής του Νομού Ροδόπης «Επιχεί¬ 
ρηση με την επωνυμία Δημοτικό Περιφερειακό Θέατρο Κομοτηνής» ως 
ίδιο νομικό πρόσωπο ιδιωτικού δικαίου το οποίο διέπεται από τις διατά¬ 
ξεις των άρθρων 260 ως 266, 270, 274 και 287 του Π.Δ/τος 
323/89 (Δημοτικός και Κοινοτικός Κώδικας). 

2) Σκοπός της επιχείρησης είναι: α) Η προβολή και ανάπτυξη της 
Ελληνικής Θρακικής παραγωγής στην ευρύτερη γεωγραφική περιφέ¬ 
ρεια. Η παροχή δυνατότητας στους νέους δημιουργούς (σκηνοθέτες, 
σκηνογράφους, συγγραφείς, μουσικούς κ.λπ.) ν’ αναπτύξουν τις δρα- 
στηριότητές τους γύρω από την θεατρική Τέχνη. Η παροχή ευκαιρίας 
στους νέους της Περιφέρειας να εκφράσουν τις καλλιτεχνικές τους ανη¬ 
συχίες, η τόνωση της πολιτιστικής ζωής που είναι υποβαθμισμένη και η 
δυνατότητα για γενικότερη πολιτιστική άνθηση, β) Η δημιουργία Δρα¬ 
ματικής Σχολής στην πόλη της Κομητηνής. γ) Η συνεισφορά στον το¬ 
μέα της απασχόλησης του κλάδου των ηθοποιών και η συμμετοχή τους 
σε καλλιτεχνικές εκδηλώσεις του Δήμου Κομοτηνής δ) Η ουσιαστική 
πολιτιστική αποκέντρωση στον ευαίσθητο χώρο της θεατρικής τέχνης 
με απώτερο στόχο την πνευματική ανάπτυξη του ανθρωπίνου δυναμι¬ 
κού της περιοχής. 

3) Η Επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το.Δημοτικό Συμ¬ 
βούλιο. Από τα μέλη του διοικητικού συμβουλίου, δύο (2) είναι αιρετοί 
εκπρόσωποι του Δήμου Κομοτηνής εκ των οποίων ο ένας είναι ο Δήμαρ¬ 
χος ως Πρόεδρος, ένας (1) εκπρόσωπος των εργαζομένων στην επιχεί¬ 
ρηση εάν αυτή απασχολεί περισσοτέρους από (20) είκοσι εργαζομένους, 
ένας (1) εκπρόσωπος των πολιτιστικών φορέων Ν. Ροδόπης ένας (1) 
εκκπρόσωπος της ΤΕΔΚ, και τα λοιπά μέλη δημότες που έχουν πείρα ή 
γνώσεις σχετικές με το αντικείμενο της Επιχείρησης και που ορίζονται 
από το Δημοτικό Συμβούλιο. 

4) Η διάρκεια της Επιχείρησης είναι ενενήντα εννιά (99) χρόνια από 
την δημοσίευση της απόφασης αυτής στην Εφημερίδα της Κυβέρνησης. 

5) Έδρα της επιχείρησης είναι ο Δήμος Κομοτηνής του Νομού Ροδό¬ 
πης 

6) Το κεφάλαιο που διαθέτει ο Δήμος Κομοτηνής στην Επιχείρηση εί¬ 
ναι: α) Περιουσιακά στοιχεία, όπως αυτά αποτιμήθηκαν από την επι¬ 
τροπή του άρθρου 9 του Ν. 2190/20 με την από 10.11.92 έκθεση 
εκτίμησης και η οποία έγινε αποδεκτή με την αριθ. ΤΜΕΜ/1570/ 
18.11.92 απόφασή μας ως εξής: Η χρήση για ενενήντα εννιά (99) χρό¬ 
νια ακινήτου ιδιοκτησίας του Δήμου Κομοτηνής, που βρίσκεται επί της 
οδού Γεωργίου Κονδύλη και 14ης Μαΐου αξίας 50.000.000 δρχ. β) 
Μετρητά ποσόν 5.000.000 δρχ. που διαθέτει ο Δήμος Κομοτηνής στην 
Επιχείρηση ως αρχικό κεφάλαιο. 

7) Πόροι της επιχείρησης είναι: τα έσοδα από την λειτουργία του θεά¬ 
τρου και γενικά την άσκηση της δραστηριότητάς της, οι πρόσοδοι από 
την περιουσία της, δάνεια, κληρονομιές, εισφορές, δωρεές και λοιπές 
επιχορηγήσεις. 

8) Η επιχείρηση διαλύεται: α) Με απόφαση του Δημοτικού Συμβου¬ 
λίου, με την απόλυτη πλειοψηφιά των μελών του και απόφαση Νο¬ 
μάρχη. β) Όταν λήξει χωρίς να παραταθεί η διάρκεια της επιχείρησης 
γ) Σε περίπτωση πτώχευσης της επιχείρησης, την διάλυση της Επιχεί¬ 
ρησης ακολουθεί η εκκαθάριση. Εκτός από την περίπτωση της πτώχευ¬ 
σης, η εκκαθάριση γίνεται από εκκαθαριστές που ορίζονται από το Δη¬ 


μοτικό Συμβούλιο. Στην εκκαθάριση διεκπεραιώνονται οι .εκκρεμείς 
υποθέσεις, εισπράττονται οι απαιτήσεις, ρευστοποιείται η περιουσία και 
πληρώνονται τα χρέη της Επιχείρησης. Το υπόλοιπο περιέρχεται στο 
Δήμο Κομοτηνής. 

9) Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η διαχείριση και η εποπτεία της επιχείρησης 
διέπονται από τις σχετικές με τις δημοτικές και κοινοτικές επιχειρήσεις 
διατάξεις του Π.Δ/τος 323/89 και τη με αριθμό 25027/9.4.84 από¬ 
φαση του Υπουργού Εσωτερικών, που δημοσιεύθηκε στο ΦΕΚ 244/ 
19.4.84 τεύχος Β '· 

10) α. Από την απόφαση αυτή προκαλείται δαπάνη σε βάρος του 
προϋπολογισμού του Δήμου Κομοτηνής ύψους 5.000.000 δρχ. για το 
τρέχον οικονομικό έτος. 

β) Για την κάλυψη της ανωτέρω δαπάνης έχει εγγραφεί πίστωση 
στον προϋπολογισμό του οικονομικού έτους 1992 του Δήμου Κομοτη¬ 
νής ύψους 5.000.000 δρχ. και στον ΚΑΕ 211.9ε με τίτλο «Συμμετοχή 
του Δήμου στο μετοχικό κεφάλαιο της Δημοτικής Επιχείρησης ΔΗ- 
ΠΕΘΕ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 18 Νοεμβρίου 1992 

Ο Νομάρχης 
ΔΙΟΝ. ΚΑΡΑΧΑΛΙΟΣ 





ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
,* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.*: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδθυ ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο- 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β' 

» 

23.000 

» 

1.150 

Υ) 

» 

» 

» 

Γ' 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

ΙΜ.Π.Δ.Δ 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















